title: Hääpäivien nimitykset

text: Kulta- ja hopeahääpäivän merkitys on sama kaikissa maissa, joissa hääpäiviä vietetään. Muitten hääpäivien nimitykset ovat syntyneet vasta 1800- ja 1900-luvulla ja niissä on paljon eroja. Levinnein nimitys lienee timanttihäillä, mutta se tarkoittaa kahta eri merkkipäivää: useimmissa maissa 60-vuotishääpäivää, mutta Englannissa, Hollannissa, Yhdysvalloissa ja Ranskassa myös 75-vuotishääpäivää. Nimitykset viittaavat liiton kestoon ja materiaaliin, josta tehtyjä lahjoja aviomiehen sopii tuona päivänä lahjoittaa vaimolleen.


title: Ford Aerospace

text: Ford Aerospace & Communications Corporation oli Fordin satelliittitehdas vuosina 1976–1990.


title: Josip Skoko

text: Josip Skoko (s. 10. joulukuuta 1975 Mount Gambier, Australia) on australialainen jalkapalloilija, jolla on kroatialaiset sukujuuret. 180 senttimetriä pitkän Skokon pelipaikka on keskikentän keskellä. Hän edustaa A-Leaguen Melbourne Heartia.


title: Josip Skoko

text: Skoko on edustanut ammattilaisuransa aikana myös kroatialaista Hajduk Splitiä, belgialaista Genkiä, turkkilaista Gençlerbirliğiä sekä englantilaisia Wigania ja Stokea, jossa hän pelasi lainalla Wiganista. Nykyiseen seuraansa Skoko siirtyi vuonna 2010.


title: Josip Skoko

text: Skoko pelasi Australian maajoukkueessa vuosina 1997–2007 51 A-maaottelua ja teki niissä yhdeksän maalia. Hän oli mukana muun muassa Maanosaliittojen cupissa 1997, 2001 ja 2005, olympialaisissa 2000 ja MM-kisoissa 2006.


title: Bosnialaiset

text: Bosnialaiset voi tarkoittaa


title: Edistyksellinen tiedeliitto

text: Edistyksellinen tiedeliitto on suomalainen valtakunnallinen asiantuntijajärjestö, joka edistää tieteestä sekä tiede- ja korkeakoulupolitiikasta käytävää yhteiskunnallista keskustelua. Liitto julkaisee "Tiedepolitiikka-lehteä", toimii "Edistyksen Päivien" pääjärjestäjänä, järjestää keskustelutilaisuuksia ja seminaareja sekä antaa kannanottoja ja lausuntoja.


title: Edistyksellinen tiedeliitto

text: Tiedeliiton toiminnan tavoitteet:Edistyksellisen tiedeliiton toiminta on avointa kaikille kiinnostuneille. Jäsenistöön kuuluu eri tieteenaloilla toimivia tutkijoita, opettajia, opiskelijoita, poliittisia päätöksentekijöitä ja tiedehallinnossa työskenteleviä henkilöitä.


title: Edistyksellinen tiedeliitto

text: Liiton jäseneksi voivat liittyä kaikki liiton toiminnasta kiinnostuneet ja toimintaperiaatteet hyväksyvät yksityishenkilöt.


title: Edistyksellinen tiedeliitto

text: Tiedeliitto on Tiedekustantajien liiton ja Kulttuuri-, mielipide- ja tiedelehtien liiton (Kultti) jäsen.


title: Edistyksellinen tiedeliitto

text: Liitolla on 12 jäsenestä koostuva hallitus ja tämän valvoma pääsihteeri.


title: Edistyksellinen tiedeliitto

text: Tiedepolitiikka-lehti on foorumi tiede- ja korkeakoulupoliittiselle keskustelulle. Lehden tavoitteena on tutkimuspohjaisesti tuoda esiin tieteeseen, korkeakoulutukseen, tutkimukseen ja teknologiaan sekä yhteiskunnallisiin ulottuvuuksiin liittyviä ajankohtaisia kansallisia ja kansainvälisiä kysymyksiä. Lehti pyrkii edistämään tieteidenvälistä ymmärrystä ja luomaan edellytyksiä aiempaa syvemmälle yhteistyölle sekä eri tieteenalojen että tieteellisen tiedon tuottajien ja käyttäjien välillä. Lehdessä julkaistaan tutkimuspohjaisia artikkeleita, ajankohtaisia keskustelupuheenvuoroja, katsauksia ja kirja-arvioita.


title: Edistyksellinen tiedeliitto

text:
Edistyksen Päivät on liiton vuosittain järjestämä seminaaritoiminnan päätapahtuma, johon kokoonnutaan kuuntelemaan ja keskustelemaan tieteen ja sitä ympäröivän yhteiskunnan näkemyksistä kulloinkin valitusta teemasta. Päivät ovat monimuotoinen tieteen, kulttuurin sekä sivistys-,
yhteiskunta- ja elinkeinoelämän kohtauspaikka. Päivien teemat käsittelevät
yhteiskunnallisen kehityksen kannalta keskeisiä kysymyksiä.


title: Małgorzata Trybańska

text: Małgorzata Trybańska (s. 21. kesäkuuta 1981) on puolalainen pituushyppääjä ja kolmiloikkaaja.


title: Małgorzata Trybańska

text: Hän sijoittui Göteborgin EM-kilpailuissa 2006 kolmiloikassa 12:nneksi ja pituushypyssä 11:nneksi. Hän karsiutui vuonna 2007 pituushypyssä Birminghamin sisäratojen EM-kilpailuissa ja sekä pituushypyssä että kolmiloikassa Osakan MM-kilpailuissa. Berliinin MM-kilpailuissa 2009 hän karsiutui kolmiloikassa. Barcelonan EM-kilpailuissa 2010 hän oli kolmiloikan 11:s tuloksella 13,82 m hypättyään karsinnassa ennätyksensä 14,44 m. Pariisin sisäratojen EM-kilpailuissa 2011 hän karsiutui kolmiloikassa.


title: Małgorzata Trybańska

text: Hänen pituushyppyennätyksensä on 680 cm, jonka hän hyppäsi Poznańissa 30. kesäkuuta 2007. Sisäradoilla hän on hypännyt 663 cm Samarassa 3. helmikuuta 2007. Kolmiloikassa hänen ennätyksensä on Barcelonassa 29. heinäkuuta 2010 hypätty 14,44 m, joka on myös Puolan ennätys. Sisäradoilla hän on hypännyt 14,16 m Chemnitzissä 27. tammikuuta 2011.


title: Brian Griffin

text: Brian Griffin on hahmo animaatiosarjassa Family Guy. Brianin ääninäyttelijänä toimii sarjan luoja Seth MacFarlane, joka on antanut äänensä myös monille muille Family Guyn hahmoille, mutta Brian on ainoa, jonka äänenä on MacFarlanen oikea puheääni.


title: Brian Griffin

text:
Brian on Griffinin perheen puhuva koira. Hän on 8-vuotias ja pitää erityisesti musiikista ja martineista. Brian on entinen kulkukoira, jonka Peter otti kotiinsa asumaan, ja ajan myötä heistä tulikin parhaat ystävät. Vaikka Brian osaakin puhua ja kävellä kahdella jalalla kuin ihmiset, omaa hän kuitenkin paljon koiramaisia piirteitä, kuten roskien kaivaminen ja tavaroiden hautaaminen takapihalle.
Hän oli aiemmin ihastunut Peterin vaimoon Loisiin, mutta sarjan edetessä ihastus on jäänyt sikseen. Hänellä on viha-rakkaussuhde Stewieen. Sarjan kahdennellatoista kaudella Brian jäi auton alle menehtyen myöhemmin sairaalassa, mutta palasi sarjaan Stewien palattua ajassa taaksepäin ja näin ollen esti onnettomuuden.


title: Brian Griffin

text: Brian vaikuttaa ensisilmäyksellä hyvin älykkäältä. Hän on ammatiltaan kirjailija ja hän on usein perheen järjen ääni. Todellisuudessa Brian vain teeskentelee olevansa älykäs, ja käyttääkin jatkuvasti satunnaista nippelitietoa vaikuttaakseen viisaalta.


title: Brian Griffin

text: Siitä huolimatta, että Brian on koira, hän on tapaillut sarjan aikana lukuisia naisia, ehkä mieleenpainuvimmin Glenn Quagmiren transseksuaalista isää. Tämä sekä Brianin teennäisyys onkin syy, miksi Quagmire inhoaa Briania.


title: Brian Griffin

text: Brian on ainut hahmo joulupukin, Jeesuksen ja Barack Obaman lisäksi, joka on esiintynyt kaikissa Seth MacFarlanen ohjelmissa (Family Guy, American Dad! ja The Cleveland Show).


title: Zacharias Cajander

text: Zacharias (Sakari) Cajander (6. huhtikuuta 1818 Rantasalmi – 9. toukokuuta 1895 Porvoo) oli suomalainen agronomi ja maatalousaiheista kirjoittanut kirjailija.


title: Zacharias Cajander

text: Cajanderin vanhemmat olivat Savon alisen kihlakunnan kruununvouti Zachris Johan Cajander ja Gustava Karolina Neiglick. Hän kävi Kuopion triviaalikoulua ja Porvoon lukiota päästen ylioppilaaksi 1843. Cajander valmistui agronomiksi 1846. Hän oli maanviljelijänä Tohmajärvellä 1851-1857 mutta pääasiassa Cajander asui Ruotsissa josta käsin hän teki opintomatkoja muun muassa Tanskaan ja Englantiin.


title: Zacharias Cajander

text: Ylioppilasvuosinaan 1840-luvulla Cajander oli innokas suomalaisuusaatteen kannattaja ja kansanrunouden harrastaja. Hän opetti muille ylioppilaille suomen kieltä ja tutustutti heidät Kalevalaan ja Kantelettareen. Cajanderin kutsusta tulivat suomalaiset kansanrunoilijat Pietari Makkonen, Olli Kymäläinen ja Antti Puhakka vuonna 1845 vierailulle Helsinkiin.


title: Zacharias Cajander

text: Cajander julkaisi Ruotsissa asuessaan useita maatalousaiheisia teoksia joista merkittävin oli 1880-luvulla ilmestynyt "Svenska jordbruket". Muita Cajanderin maatalousaiheisia teoksia oliva muun muassa "Den praktiska landthushållaren i Norrland" (1876), "Hufvudgrunderna för åkerbruksläran" (1871), "Lärobok i afvägning" (1879) ja "Svenska rationella landthushållaren" (1882).


title: Zacharias Cajander

text: Cajnder asui viimeisen elinvuotensa Suomessa ensin Helsingissä ja sitten Porvoossa, jossa hän kuoli toukokuussa 1895.


title: Zacharias Cajander

text:
Nimimerkillä "Sakari Sakarinpoika":
Nimimerkillä "En finsk flicka":


title: Teresa Dobija

text: Teresa Dobija (s. 9. lokakuuta 1982) on puolalainen pituushyppääjä.


title: Teresa Dobija

text: Hän sijoittui 10:nneksi Berliinin MM-kilpailuissa 2009 tuloksella 658 cm. Daegun MM-kilpailuissa 2011 ja Helsingin EM-kilpailuissa 2012 hän karsiutui.


title: Teresa Dobija

text: Hänen ennätyksensä on 678 cm, jonka hän hyppäsi Bialogardissa 3. elokuuta 2011. Sisäradoilla hän on hypännyt 650 cm Spalassa 19. helmikuuta 2011. Kolmiloikassa hänen ennätyksensä on Krakovassa 8. syyskuuta 2012 hypätty 13,15 m.


title: Musiikkia koirille

text: Musiikkia koirille on yhdysvaltalaisen Laurie Andersonin säveltämä 20-minuuttinen musiikkikappale koirille. Musiikissa käytetään ihmisen kuuloalueen ulkopuolella olevia taajuuksia, jotka koira kuitenkin kuulee. Se sai maailmanensiesityksen Sydneyssä Australiassa 5. kesäkuuta 2010. Sydneyn oopperatalon portaille kokoontui noin tuhat koiraa omistajineen kuulemaan konserttia. Tilaisuus oli maailman ensimmäinen vain koirille tarkoitettu konsertti. Säveltäjä Anderson kuvasi tapahtumaa "lajienväliseksi sosiaaliseksi kokoontumiseksi, jonka kokoista ei ole koskaan ennen nähty Australiassa".


title: Musiikkia koirille

text: Laurie Anderson oli rockmuusikko Lou Reedin puoliso.


title: Upcider

text: Upcider on suomalainen Hartwallin valmistama siiderimerkki. Siiderimaut ovat ovat nykyisin Dry Apple, Extra Dry Apple, Pear, Wild Berry Light, Pear Light, ja Dry Pomegranate. Upcideria myydään 0,43 l kierrätysmuovipulloissa. Siidereissä käytetään ainoastaan luontaisia aromeja.


title: Upcider

text: Hartwall toi Upciderin markkinoille joulukuussa 1999. Yritys lanseerasi uuden siiderimerkin, koska yhtiön maahantuoma Woodpecker ei myynyt kunnolla. Upciderin markkinaosuus nousi heti lanseerausta seuraavana vuonna lähes 30 prosenttiin, ja Upcider valittiinkin vuoden 2000 parhaaksi päivittäistavaralanseeraukseksi. Upciderin markkinaosuus Suomessa myydyistä siidereistä vuonna 2007 oli 20,1 %.


title: Artur Kohutek

text: Artur Kohutek (s. 1. toukokuuta 1971) on puolalainen pika-aitajuoksija.


title: Artur Kohutek

text: Hänen paras saavutuksensa on Münchenin EM-kilpailuiden 2002 pronssi ajalla 13,32 s. Vuosien 1997 ja 2001 MM-kilpailuissa hän karsiutui välierissä.


title: Artur Kohutek

text: Hänen 110 metrin aitojen ennätyksensä on 13,27 s, jonka hän juoksi kahteen otteeseen: Ateenassa 5. elokuuta 1997 ja Leverkusenissa 9. elokuuta 1998. Aika oli myös Puolan ennätys vuoteen 2013 saakka, jolloin Artur Noga alitti sen ajalla 13,26 s. 60 metrin aidoissa hänen ennätyksensä on Spalassa 6. helmikuuta 2000 juostu 7,69 s.


title: Bernie Shaw

text: Bernie Shaw (s. 15. kesäkuuta 1956) on kanadalainen laulaja, joka on ollut vuodesta 1986 lähtien brittiläisen hard rock -yhtye Uriah Heepin laulaja. Shaw syntyi Victorian kaupungissa Brittiläisessä Kolumbiassa.


title: Bernie Shaw

text: Shaw on ollut myös yhtyeissä nimeltä "Grand Prix" ja Praying Mantis, joskin jälkimmäisenä mainitussa vain lyhyen aikaa.


title: Eurekan kapina

text: Eurekan kapina () oli kullankaivajien kapina Australian Ballaratissa. Kapinan syyt liittyivät kullankaivajien työn vaikeutumiseen ja paikallishallinnon kyvyttömyyteen tarttua ilmenneisiin ongelmiin. Kapina alkoi kansanliikkeenä ja kulminoitui kullankaivajien ja armeijan yhteenottoon 3. joulukuuta 1854. Kapina vaikutti myöhempään Australian politiikkaan merkittävästi, ja sitä on pidetty jopa Australian demokratian syntyhetkenä.


title: Eurekan kapina

text: Kultaryntäyksen myötä Ballaratista kasvoi 50 000 ihmisen kaupunki, jonka liike-elämä keskittyi paljolti kullankaivuun ympärille. Helposti kaivettavissa ollut kulta loppui kuitenkin nopeasti ja kultakaivoksista tehtiin entistä syvempiä, mikä kurjisti kaivajien työolosuhteita. Kullankaivajien keskimääräinen ansio oli 350 puntaa vuonna 1852, mutta se putosi vuoteen 1854 mennessä puoleen. Tällöin kasvoi myös vastustus paikallishallinnon asettamia, 3 punnan hintaisia kullankaivuulisenssejä kohtaan. Lisenssien vastustukseen vaikutti myös ratsupoliisien väkivaltaisuus tarkastusten yhteydessä.


title: Eurekan kapina

text: 11. marraskuuta 1854 Ballaratin kultakaivoksille kokoontui 10 000 mielenosoittajaa, jotka vaativat aiemmissa levottomuuksissa vangittujen kullankaivajien vapauttamista. 29. marraskuuta kokoontui noin 12 000 kullankaivajaa, joiden keskuudessa syntyi Peter Lalorin johtama kapinaliike. Käyttöön otettiin niin sanottu Eureka-lippu ja julistettiin perustetuksi Victorian tasavalta. Lisäksi paikalle kokoontuneet polttivat kullankaivuulisenssinsä. Noin 500-700 kapinoitsijaa rakensi Melbourneen menevän tien varrelle Eureka Stockadeksi kutsutun paaluvarustuksen.


title: Eurekan kapina

text: Joulukuun toiseen päivään mennessä jo kolme neljäsosaa kapinoitsijoista oli poistunut paikalta, mutta noin 130 jäi edelleen varustukseen. Victorian kuvernööri Charles Hotham pelkäsi Yhdysvaltain vapaussodan kaltaista kapinaa ja lähetti paikalle sotilaita, jotka hyökkäsivät kullankaivajien varustuksia vastaan sunnuntain vastaisena yönä 3. joulukuuta. Hyökkääjien onnistui yllättää kullankaivajat, vaikka he ampuivatkin varoituslaukauksen ennen hyökkäyksen alkamista. Kapinoitsijat yrittivät saada joukkojaan kokoon mutta epäonnistuivat monien paetessa paikalta. Lalor sai osuman käteensä, joka jouduttiin amputoimaan myöhemmin. Taistelu kesti vain puolisen tuntia, mutta siinä sai surmansa 21 kullankaivajaa ja 6 sotilasta. Lohram ja yli 100 muuta kapinoitsijaa pidätettiin. Vangituista 13 joutui syytteeseen kapinasta.


title: Eurekan kapina

text: Virallisesti Ballaratin alueen maistraattiin rekisteröitiin Eurekan kapinaan liittyen 27 kuolonuhria. Kapinaa tutkineen Dorothy Wickhamin mukaan taistelun todellinen uhrimäärä jäi kuitenkin epäselväksi ja on suurempi kuin viralliset luvut kertovat, koska moni taisteluissa loukkaantuneista kullankaivajista piiloutui viranomaisilta eikä seurauksien pelossa hakeutunut hoitoon.


title: Eurekan kapina

text: Kapinan jälkeen tapahtumia tutkimaan asetettiin komitea. Komitean mielestä kaivajien vaatimukset olivat oikeutettuja, ja niin lisenssijärjestelmä lakkautettiin vuonna 1855 ja siirryttiin kullansiirtotulleihin. Koska julkinen mielipide oli voimakkaasti kapinoitsijoiden kannalla, kaikki vangitut vapautettiin. Käyttöön otettiin myös kaivosmiehen oikeudet, jotka sai yhden punnan vuosimaksulla. Maksulla sai äänioikeuden alueen kaivoksia koskevissa lakiehdotuksissa. Äänioikeuden käyttö jäi kuitenkin vähäiseksi, ja muutama vuosi myöhemmin vain noin kahdeksasosa kullankaivajista äänesti.


title: Artur Noga

text: Artur Noga (s. 2. toukokuuta 1988 Racibórz) on puolalainen pika-aitajuoksija.


title: Artur Noga

text: Noga voitti kultaa sekä alle 20-vuotiaiden MM-kilpailuissa 2006 että alle 20-vuotiaiden EM-kilpailuissa 2007. Hän oli viides Pekingin olympialaisissa 2008 ajalla 13,36 s. Vuonna 2009 Noga voitti kultaa alle 23-vuotiaiden EM-kilpailuissa, mutta karsiutui välierissä Berliinin MM-kilpailuissa 2009. Barcelonan EM-kilpailuissa 2010 hän oli viides ajalla 13,44 s. Istanbulin sisäratojen MM-kilpailuissa 2012 Noga oli kahdeksas 60 metrin aidoissa ajalla 7,74. Helsingin EM-kilpailuista 2012 Noga voitti pronssia ajalla 13,27, joka sivusi Puolan ennätystä 110 metrin aidoissa. Lontoon olympialaisissa hän keskeytti alkueräjuoksunsa. Moskovan MM-kilpailuissa 2013 hän karsiutui välierissä. Zürichin EM-kilpailuissa 2014 hän sijoittui kuudenneksi. Hän karsiutui välierissä Lontoon MM-kilpailuissa 2017 ja Berliinin EM-kilpailuissa 2018.


title: Artur Noga

text: Nogan 110 metrin aitojen ennätys on 13,26, jonka hän juoksi 25.8.2013 Varsovassa. 60 metrin aidoissa hänen ennätyksensä on Varsovassa 10. helmikuuta 2008 juostu 7,64 s.


title: Jalkapallon Mestaruussarjan kausi 1949

text: Jalkapallon Mestaruussarjan kausi 1949 oli vuonna 1930 perustetun Mestaruussarjan 18. kausi. Kaudella 1949 Mestaruussarja pelattiin 12 joukkueen kaksinkertaisena sarjana. Joukkuemäärää vähennettiin kaudelle 1949 neljällä, kun Palloliitto oli päättänyt 1948 aloittaa siirtymisen vaiheittain 16 joukkueen sarjasta (1948) kymmenen joukkueen sarjaan (1950).


title: Jalkapallon Mestaruussarjan kausi 1949

text: Mestaruussarjan ja Suomen mestaruuden voitti TPS, joka varmisti neljännen mestaruutensa viimeisessä ottelussa 23. lokakuuta, kun se voitti HPS:n Erkki Norelman ja Mauno Lehtisen maaleilla 2–0. Viimeiseksi sijoittuneet HIFK, HJK, HPS ja TuTo putosivat Suomensarjaan.


title: Jalkapallon Mestaruussarjan kausi 1949

text: Mestaruussarjan maalikuninkuuden kaudella 1949 jakoivat I-Kissojen Yrjö Asikainen ja VPS:n Kaimo Lintamo 20 maalilla.


title: Jalkapallon Mestaruussarjan kausi 1949

text: Mestaruussarjaan osallistui 12 joukkuetta, joista kymmenen kaudelta 1948 ja kaksi nousijaa kauden 1948 Suomensarjasta. Suomensarjan Etelälohkon voittaja I-Kissat ja Pohjoislohkon voittaja KuPS nousivat suoraan. Nousijajoukkueet korvasivat edellisellä kaudella viimeiseksi jääneet RTU:n, Sudet, Kullervon, TuKV:n, Kirin ja Ponnistuksen.


title: Przemysław Czerwiński

text: Przemysław Czerwiński (s. 28. heinäkuuta 1983) on puolalainen seiväshyppääjä.


title: Przemysław Czerwiński

text: Vuonna 2006 hän karsiutui Moskovan sisäratojen MM-kilpailuissa, mutta oli viides Göteborgin EM-kilpailuissa. Hän karsiutui Birminghamin sisäratojen EM-kilpailuissa 2007. Pekingin olympialaisissa 2008 hän sijoittui 11:nneksi . Barcelonan EM-kilpailuissa 2010 hän sijoittui kolmanneksi tuloksella 575 cm.


title: Przemysław Czerwiński

text: Hänen ulkorataennätyksensä on 580 cm, jonka hän hyppäsi Žukovskissa 24. kesäkuuta 2006. Sisäradoilla hänen ennätyksensä on Donetskissa 6. maaliskuuta 2010 hypätty 582 cm.


title: Vector Prime

text: Vector Prime on fiktiivinen hahmo "Transformers"-universumissa. Hän on Tilan ja Ajan Vartija sekä yksi 13 alkuperäisestä Primesta.


title: Vector Prime

text: Hän ilmaantui Cybertronille miljoonien vuosien jälkeen, kun Unicronin kipinästä syntynyt musta aukko uhkasi Cybertronia. Tavattuaan Optimus Primen, hänestä tuli oitis tämän oikeankädenmies. Vector Primen mukana kulki neljä Mini-Conia: Jolt, Six-Speed, Reverb ja Safeguard (Vector Primen henkilökohtainen apuri). Lisäksi Vector Prime kantaa aina mukanaan miekkaa nimeltä Rhisling, jonka avulla hän kykeni hallitsemaan aika-avaruutta.


title: Vector Prime

text: Vector Primella kyky muuttaa ajan virran suuntaa. Kun Galvatron oli saanut käsiinsä Omegalukon sekä kaikki neljä Cyberplaneetta-avainta ja palasi takaisin oikeaan ulottuvuuteen, Optimus Prime, Vector Prime ja muut Autobotit yrittävät tehdä avaruussiltaa, koska oikea silta sulkeutui. Sitten päätettiin, että Vector Prime kääntää ajan virran, mutta siinä oli yksi huono juttu, että se maksaa hänen henkensä, mutta niin tehtiin. Tehdessään sen Vector Prime hajosi ja meni ajan toiselle puolle. Mutta hän ilmestyy myöhemmin kolmesti Optimus Primelle. Ensin hän ilmestyy auttaakseen Optimusta estämään Omegalukkoa ajautumasta mustaan aukkoon. Toisen kerran hän ilmestyy antamaan Rhislingin Optimukselle, jotta tämä voisi tuhota Galvatronin sen avulla. Kolmannen kerran hän ilmestyy sarjan lopussa, kun Optimus valmistautuu lähtemään Cybertronilta aloittamaan uuden tehokkaan avaruussiltajärjestelmän rakentamista.


title: Vector Prime

text: Vector Prime esiintyi Aligned-jatkumoon sijoittuvissa kirjoissa "" ja "". Hän kantoi aseinaan Solus Primen takomia Ajan teriä (). Liege Maximon petoksen jälkeen hän päätti vetäytyä itse luomaansa tasku-ulottuvuuteen. Hän jätti Ajan terät sitä ennen Nexus Primen käsiin. Kun Optimus löysi Ajan terät, hän tapasi Vector Primen, joka suostui auttamaan Autobotteja. Vector Prime puolestaan yllättyi kuullessaan Alpha Trionin elävän yhä.


title: Mirosław Chmara

text: Mirosław Chmara (s. 9. toukokuuta 1964) on entinen puolalainen seiväshyppääjä.


title: Mirosław Chmara

text: Hän karsiutui sekä Rooman 1987 että Tokion 1991 MM-kilpailuissa. Sisäratojen MM-kilpailuissa hän oli sen sijaan neljäs Budapestissa 1989 ja kymmenes Sevillassa 1991.


title: Mirosław Chmara

text: Hänen ennätyksensä on Villeneuve-d'Ascqissa 27. kesäkuuta 1988 hypätty 590 cm, joka säilyi Puolan ennätyksenä yli 23 vuotta. 15. elokuuta 2011 Paweł Wojciechowski hyppäsi 591 cm. Sisäradoilla hänen ennätyksensä on Berliinissä 24. helmikuuta 1989 hypätty 585 cm, joka oli Puolan ennätys helmikuuhun 2011 asti, jolloin Paweł Wojciechowski hyppäsi 586 cm.


title: Jalkapallon Mestaruussarjan kausi 1950

text: Jalkapallon Mestaruussarjan kausi 1950 oli vuonna 1930 perustetun Mestaruussarjan 19. kausi. Kaudella 1950 Mestaruussarja pelattiin 10 joukkueen kaksinkertaisena sarjana. Joukkuemäärää vähennettiin kaudelle 1950 kahdella, kun Palloliitto oli päättänyt 1948 aloittaa siirtymisen vaiheittain 16 joukkueen sarjasta (1948) kymmenen joukkueen sarjaan.


title: Jalkapallon Mestaruussarjan kausi 1950

text: Mestaruussarjan ja Suomen mestaruuden voitti I-Kissat, joka varmisti ensimmäisen mestaruutensa toiseksi viimeisessä ottelussa 15. lokakuuta, vaikka se hävisi KIF:lle maalein 2–3. Viimeiseksi sijoittuneet TuVe ja Kullervo putosivat Suomensarjaan.


title: Jalkapallon Mestaruussarjan kausi 1950

text: Mestaruussarjan maalikuninkuuden kaudella 1950 jakoivat I-Kissojen Yrjö Asikainen ja VPS:n Jorma Saarinen 15 maalilla. Kauden suurin yleisömäärä nähtiin 1. lokakuuta Kuopion keskuskentällä pelatussa ottelussa KuPS−I-Kissat, kun ottelua saapui seuraamaan 4 764 katsojaa.


title: Jalkapallon Mestaruussarjan kausi 1950

text: Mestaruussarjaan osallistui 10 joukkuetta, joista kahdeksan kaudelta 1949 ja kaksi nousijaa kauden 1949 Suomensarjasta. Suomensarjan Länsilohkon voittaja Haka ja Itälohkon voittaja Kullervo nousivat suoraan. Nousijajoukkueet korvasivat edellisellä kaudella viimeiseksi jääneet HIFK:n, HJK:n, HPS:n ja TuTo:n.


title: Lordi Mortonin tamma

text: Lordi Mortonin tamma oli eräs usein viitattu esimerkki evoluutioteorian historiassa.


title: Lordi Mortonin tamma

text: Vuonna 1820 Mortonin kuudestoista jaarli George Douglas ilmoitti Royal Society-tiedeakatemian puheenjohtajalle, että oli astuttanut rautiaan arabianhevostammansa kvaggaoriilla aikeenaan luoda kesykvagga, ja että sama tamma oli myöhemmin varsonut valkoisesta oriista varsan, jolla oli kvaggan tavoin omituisia raitoja koivissaan. Royal Society julkaisi lordi Mortonin kirjeen julkaisussaan "Philosophical Transactions" vuonna 1821. Saman niteen osio "Erään tapauksen yksityiskohtia, miltei lordi Mortonin tapausta vastaavia, kuten ilmoitettu puheenjohtajalle kirjeessä herra Daniel Gilesiltä" (""Particulars of a Fact, nearly similar to that related by Lord Morton, communicated to the President, in a letter from Daniel Giles, Esq."") raportoi, että villinrotuisen karjun siittämissä ja mustavalkoisen emakon kantamissa porsaissa "karjun ruskea väri kovasti vallitsi" jopa kolmanteen seuraavaan pahnueeseen.


title: Lordi Mortonin tamma

text: Nämä tapaukset vaikuttivat todistavan vanhan ajatuksen telegoniasta periytymisessä; Charles Darwin viittasi esimerkkiin teoksessaan "The Variation of Animals and Plants under Domestication" (1868). Ajatus telegoniasta eli aiemmin naaraan kanssa lisääntyneen uroksen vaikutuksesta naaraan myöhempiin jälkeläisiin on peräisin Aristoteleelta, ja se säilyi hyväksyttynä teoriana aina 1890-luvulle asti, jolloin Mendeliläinen periytyminen todistettiin kokein. Nykybiologia selittää lordi Mortonin tamman tapauksen alleelien dominoivuudella ja resessiivisyydellä.


title: Luettelo Basketball Hall of Fameen kuuluvista joukkueista ja henkilöistä

text: Basketball Hall of Fame palkitsee koripallossa ansioituneet ihmiset kunniavalinnoilla.


title: Andrei Voznesenski

text: Andrei Andrejevitš Voznesenski (, 12. toukokuuta 1933 Moskova, Neuvostoliitto – 1. kesäkuuta 2010 Moskova, Venäjä) oli venäläinen runoilija ja laulunsanoittaja.


title: Andrei Voznesenski

text: Andrei Voznesenski lasketaan kuuluvan "1960-luvun lapsiin", eli intellektuelleihin uuteen aaltoon jotka toimivat Neuvostoliiton suojasään aikana. Andrei Voznesenskia pidetään nykyjään yhtenä nyky-Venäjän tärkeimmistä runoilijoista ja kuollessaan hänen muistoaan kunnioittivat niin Venäjän presidentti Dmitri Medvedev kuin pääministeri Vladimir Putinkin. Runojen lisäksi hän sanoitti myös lauluja. Hänen tunnetuin sanoituksensa on luultavasti Alla Pugatšovan tunnetuksi tekemä kappale ”Million alyh roz”, joka on laulettu suomeksi nimellä ”Miljoona ruusua”.


title: Sebastian Chmara

text: Sebastian Chmara (s. 21. marraskuuta 1971 Bydgoszcz) on entinen puolalainen kymmenottelija.


title: Sebastian Chmara

text: Hän voitti seitsenottelun kultaa sekä Valencian sisäratojen EM-kilpailuissa 1998 että Maebashin sisäratojen MM-kilpailuissa 1999.


title: Sebastian Chmara

text: Kymmenottelussa hänen ennätyksensä on 8 566 pistettä vuodelta 1998 ja seitsenottelussa 6 415 pistettä samalta vuodelta. Kummatkin tulokset ovat myös Puolan ennätyksiä.


title: Dariusz Trafas

text: Dariusz Trafas (s. 16. toukokuuta 1972 Kołobrzeg) on puolalainen keihäänheittäjä.


title: Dariusz Trafas

text: Hän karsiutui sekä Sevillan 1999 että Edmontonin 2001 MM-kilpailuissa. Sydneyn olympialaisissa 2000 hän oli kymmenes ja Münchenin EM-kilpailuissa 2002 seitsemäs.


title: Dariusz Trafas

text: Trafasin ennätys on 87,17 m, jonka hän heitti Gold Coastilla 17. syyskuuta 2000. Tulos olisi ollut Puolan ennätys, mutta sitä ei hyväksytty, koska kilpailussa oli vain kaksi osanottajaa. Hänen vuonna 2002 heittämänsä 86,77 m oli Puolan ennätys vuoteen 2017 asti, jolloin Marcin Krukowski heitti 88,09 m.


title: Zezenia Online

text: Zezenia Online on Saucer Softwaren kehittämä keskiaikaan sijoittuva verkkopeli, MMORPG, joka kohdistuu pelaajille kaikilta puolin maailmaa. Peli julkaistiin vuonna 2008.


title: Zezenia Online

text: Pelaaja saa luoda oman pelihahmonsa virtuaalimaailmaan, jossa hän tutkii kehittäjien fantasiaan perustuvaa sisältöä. Peli on tavanomainen hack-and-slash moninpeli, jossa lahdataan vihollisia ja kerätään tavaroita, kuten miekkoja ja kilpiä, ympäri vapaasti tutkittavissa olevaa karttaa.


title: Zezenia Online

text: Pelin ensimmäinen versio julkaistiin syksyllä 2008. Aluksi peli oli hyvin yksinkertainen, sisältäen vain yhden pienen saaren parilla rakennuksellaan, sekä muutaman luolaston metsästämistä varten. Verkkotunnus "www.zezeniaonline.com" pelille rekisteröitiin samana vuonna, 14. syyskuuta.


title: Zezenia Online

text: Toukokuussa 2010 pelissä oli rekisteröityneenä noin 40 000 pelaajaa. Viralliselle sivustolle kertyi lähes 300 000 näyttökertaa.


title: Zezenia Online

text: Sotilaat (Warrior) ovat ehkäpä pelin suosituin hahmoluokka. He ovat kestäviä taistelussa, mutta eivät niin hyviä taioissa ja etätaistelussa. Usein sotilaan tehtävä ryhmämetsästyksissä on hirviöiden estäminen hyökkäämästä muiden, etäältä hyökkäävien kavereiden kimppuun. Sotilaan sanotaan myös olevan pelin helpoimmin pelattava hahmoluokka, joka on hyvä vasta-alkajille.


title: Zezenia Online

text: Jousimiehelle (Ranger) soveltuu etäisyydestä jatkuva ampuminen. He ovat kestävyydeltään heikompia kuin sotilaat, mutta voimakkaampia kuin velhot. Jousimiehet pystyvät perustaikoihin, mutteivät samalla tasolla kuin velhot. Jousimiehet joutuvat hankkimaan aseellensa soveltuvat ammukset, yleensä nuolia.


title: Zezenia Online

text: Velhot (Mage) ovat kovimpia taikureita ja tappavat vihollisensa helposti eri taioillansa. Heillä on käytössään aseena taikasauva ja hahmoluokista suurin määrä eri loitsuja. Vastapuolena he eivät ole kovin kestäviä, joten heidän täytyy pyrkiä, kuten jousimiesten, pysymään sopivalla etäisyydellä vihollisistaan välttääkseen vahingoittumisen.


title: Zezenia Online

text: Tammikuussa 2009 julkaistu päivitys versioon 4.0.0 toi mukanaan uuden subclass-järjestelmän, joka mahdollistaa aliluokan hankkimisen yli 30-tasoisille hahmoille. Esimerkiksi Sotilas-hahmoluokkaan kuuluvat pelaajat voivat valita aliluokaksi Paladinin tai Barbaarin.


title: Zezenia Online

text: Zezenia Onlinen maailmaan kuuluu viisi kaupunkia neljällä eri mantereella. Pelaaja voi itse päättää pelin edetessä kotikaupunkinsa, jonka temppeliin palautuu hahmon kuoltua.


title: Zezenia Online

text: Suurin kaupunki ja kauppakeskus on Culthan, joka on myös aloituskaupunki uusille pelaajille, jotka ovat läpäisseet "aloittelijan ohjeen" (Beginner Tutorial). Ympäristö on hyvin tavanomainen, mutta sisältää eniten tehtäviä ja tapahtumia.


title: Zezenia Online

text: Etelästä löytyy hiekkasaari Ben Qarassih, joka on hiekkaan peittynyt aavikkosaari. Vain Premium-pelaajat voivat matkustaa saarelle laivatse. Saarelta löytyy maksaville pelaajille suunnattuja erikoisuuksia, kuten tavaraa ostava NPC sekä korkeampitasoisia vihollishirviöitä. Muita paikkoja ovat muun muassa Suomi-teemalla tehty Karkkila sekä lumikaupunki Bersund.


title: Zezenia Online

text: Idästä löytyy myös vuoristokaupunki Caerfa.


title: Leknesin lentoasema

text: Leknesin lentoasema (IATA: LKN, ICAO: ENLK) on Leknesissä Vestvågøyn kunnassa, Lofooteilla Pohjois-Norjassa sijaitseva lentokenttä. Lentoasemalta on Widerøen tekemiä lentoja Bodøn, Røstiin ja Svolværiin sekä Bodøn kautta Osloon.


title: Marcin Urbaś

text: Marcin Urbaś (s. 17. syyskuuta 1976) on puolalainen pikajuoksija, joka on erikoistunut 200 metrille.


title: Marcin Urbaś

text: Vuonna 1999 hän karsiutui välierävaiheessa Maebashin sisäratojen MM-kilpailuissa ja sijoittui viidenneksi Sevillan MM-kilpailuissa. Hän karsiutui Sydneyn olympialaisissa 2000 (alkuerät) ja Edmontonin MM-kilpailuissa 2001 (välierät). Vuonna 2002 hän voitti kultaa Wienin sisäratojen EM-kilpailuissa, mutta karsiutui välierävaiheessa Münchenin EM-kilpailuissa. Hän sai kuitenkin hopeaa 4 × 100 metrin viestijuoksussa.


title: Marcin Urbaś

text: Pariisin MM-kilpailuissa 2003 hän karsiutui puolivälierissä. Seuraavana vuonna hän oli kuudes Budapestin sisäratojen MM-kilpailuissa, mutta karsiutui jo alkuerissä Ateenan olympialaisissa. Hän voitti pronssia Madridin sisäratojen EM-kilpailuissa 2005. Göteborgin EM-kilpailuissa 2006 hän karsiutui puolivälierissä.


title: Marcin Urbaś

text: Hänen 200 metrin ennätyksensä on 19,98 s, jonka hän juoksi Sevillassa 25. elokuuta 1999. Sisäradoilla hänen ennätyksensä on Wienissä 1. maaliskuuta 2002 juostu 20,55 s. Kummatkin ajat ovat myös Puolan ennätyksiä. 60 metriä hän on juossut aikaan 6,70 s, 100 metriä 10,30 s, 150 metriä 15,16 s ja 400 metriä 47,08 s.


title: Marcin Urbaś

text: Urbas on toiminut myös death metal -yhtyeessä Sceptic.


title: LittleBigPlanet 2

text:
LittleBigPlanet 2 (lyhennettynä LBP 2) on Media Moleculen kehittämä ja Sony Computer Entertainmentin julkaisema
tasohyppelypeli. Peli julkaistiin vuonna 2011 PlayStation 3:lle. Peli on jatko-osa vuonna 2008 julkaistulle "LittleBigPlanetille". Pelistä on tehty jatko-osan jatko-osa LittleBigPlanet 3.


title: LittleBigPlanet 2

text: "LittleBigPlanet 2":ssa taistellaan Negativitronia vastaan, joka aikoo tuhota Craftworldin eli käsityömaailman.


title: LittleBigPlanet 2

text: Pelistä julkaistiin tavallisen version lisäksi Collectors edition -versio, joka avaa bonuksena extroja, joita ei PlayStation Storesta ole hankittavissa. Tällä kertaa pelaaja voi tasojen lisäksi tehdä ”kokonaisia pelejä”.


title: LittleBigPlanet 2

text: Alun perin Media Molecule ei halunnut tehdä "LittleBigPlanet 2":ta, mutta kun yritys päätyi Sonyn omistukseen, suunnitelmat muuttuivat. Pelin piti ilmestyä vuonna 2010, mutta se myöhästyi kuitenkin vuoden 2011 tammikuulle.


title: LittleBigPlanet 2

text: Sackboy (joskus Sackgirl tai Sackperson) on pelin persoonallinen hahmo. "LittleBigPlanet 2":ssa on monta uutta ominaisuutta. Yksi näistä on mahdollisuus laittaa esineet liikkumaan syvyyssuunnassa. Pelissä on myös kätevä heittokoukku, jolla voi tarttua kaikkiin ”pehmeisiin” esineisiin sekä pomppualusta. Kreatinaattorilla on mahdollista luoda mitä tahansa esineitä.


title: LittleBigPlanet 2

text: Peli sisältää myös monia muitakin välineitä ja kaikenlaista muuta logiikkaa: muun muassa JA-portti, TAI-portti sekä suunnanjakaja ja -yhdistäjä. Kentän alkuun voi tehdä pieniä elokuvia tai musiikkivideoita ja muuttaa kuvakulmaa tietyssä paikassa. Sackboy voi myös tehdä Sackbot-robotteja, joita voi pukea miten haluaa ja niiden käytöksen voi itse päättää esim. peloissaan, rakastunut tai vain seuraaja. Erona on myös mahdollisuus säveltää itse hyvin monipuolisesti, eikä tarvitse tyytyä pelin valmiiseen taustamusiikkiin. Peleihin tulee yli 3,8 miljoonaa yhteisön tasoa, koska ensimmäisen "LittleBigPlanetin" kaikki tasot, valmiit ja luotavat, ilmestyvät suoraan "LittleBigPlanet 2":n.


title: LittleBigPlanet 2

text: "Sackboy’s Prehistoric Moves" on PlayStation Storesta ladattava peli, jossa pitää käyttää Move-liikeohjainta, jotta pääsisi pelin läpi. Ohjaimella pitää osoittaa tiettyä esinettä ja tarttua siihen, jotta voisi avata säkkipojalle vaikka oven. Peli sijoittuu dinosaurusten aikaan. Itse "LittleBigPlanet 2":een on lisätty päivityksen kautta Playstation Move -tuki koko pelille.


title: LittleBigPlanet 2

text: "Sackboy" viettää rauhaisaa elämää käsityömaailmassa kukistettuaan keräilijän vaaralliset mekanismit. Sen ja koko käsityömaailman rauhallinen elämä kuitenkin loppuu, kun taivaalle ilmestyy suuren suuri imuri, joka alkaa imeä koko käsityömaailmaa sisuksiinsa pala palalta. Myös Sackboy on joutua imurin sisuksiin, mutta suuri koukku nappaa sen ja sackboy pelastuu. Koukku vie sackboyn Allians -nimisen ryhmän keksijän, Larry DaVincin kotiin. Siellä sackboy saa itselleen uuden aluksen ja sille kerrotaan että Allians ryhmä aikoo tuhota Negatiivitronina tunnetun imurin. Ensin Larry DaVinci antaa sackboylle harjoitusta kuinka käsityömaailmassa voi liikkua uusia vempaimia käyttäen. Sen jälkeen sackboy saa stipendin ja on nyt Alliansin jäsen. Sackboy lähtee Larry DaVincin kanssa uuteen seikkailuun läpi Paremman Huomisen tehtaan, Even mielisairaalan, Avalonian, Victorian laboratorion ja kosmoksen. Matkalla sackboy oppii paljon ja saa uusia ystäviä. Lopulta matka päättyy suureen taisteluun Negatiivitronia vastaan.


title: LittleBigPlanet 2

text: "LittleBigPlanetin 2":en luominen (tasojen tekeminen) antaa mahdollisuudet vaikka kokonaisen pelin tekoon. Ensimmäisessä "LittleBigPlanetissa" olisi voinut tehdä suurimman osan samoista asioista kuin "LittleBigPlanet 2":ssa, mutta jatko-osassa se onnistuu vain yhdellä kytkimellä, kun "LittleBigPlanetissa" pitäisi viritellä kymmeniä kytkimiä ja toimintoja tms. Pelaaja pystyy luomaan arcade-peleistä "Grand Theft Auton" tapaisiin peleihin. Lintuperspektiivillä, eli ylhäältä päin kuvattuja pelejä on jo "LittleBigPlanet 2":en yhteisössä monta. Sellaisia pystyy tekemään vain kolme tasoa korkeaksi, sillä ne tehdään syvyyssuuntaan päin.


title: LittleBigPlanet 2

text: Yhteisöstä löytyy vaikka mitä räiskinnästä peruspulmiin, superkyvyillä varustetuista, ohjattavista sackboteista musiikkivideoihin jne. Pelistä löytyy myös paljon hakukoneita, joita vähän liioiteltiin ennen pelin julkaisua, sillä suurimman osan niistä pystyi käyttämään edeltäjässä. Toisaalta kakkosessa voi käyttää monia yhdistelmiä toisin kuin ykkösessä. Media Molecule on itse aika läsnä yhteisössä, sillä jotkut erittäin hienot kentät voidaan palkita useammalla tavalla muun muassa antamalla tekijälle harvinaisen voittajan kruunu - asun tai valitsemalla sen Media Moleculen valintoihin. Itse Media Moleculen tekijöitä pääsee mahdollisesti jopa tapaamaan netin moninpeliominaisuudella. Jos joku pelaaja törmää yhteisössä johonkin loukkaavaan tai muuten lapsille sopimatonta sisältöä sisältävään kenttään voi kentästä omatoimisesti erittäin helposti tehdä valituksen. Kenttä joko poistetaan tyystin yhteisöstä tai tekijän on korjattava kenttä.


title: LittleBigPlanet 2

text: LBP.Me on nettisivusto, jolla voi katsoa "LittleBigPlanetin" yhteisön hittitasot, uusimmat Media Moculen valinnat, trendikkäimmät tasot, uusimmat tasot jne. Sivustolla on paljon hakukoneita. Jos on kirjautunut sisään PlayStation Networkiin niin voi lisätä kenttiä jonoonsa ja pelata myöhemmin PlayStation 3:lla. Sivustolla on myös muita toimintoja.


title: Antonio Rukavina

text: Antonio Rukavina (; s. 26. tammikuuta 1984 Belgrad, Jugoslavia) on serbialainen jalkapalloilija. Hän edustaa espanjalaista Villarrealia ja on pelipaikaltaan oikea laitapuolustaja.


title: Antonio Rukavina

text: Rukavina siirtyi tammikuussa 2007 Partizaniin edustettuaan aiemmin viisi vuotta Bežanijania. Hän nousi Partizanissa heti tulonsa myötä joukkueen kapteeniksi. 5. tammikuuta 2008 hän siirtyi saksalaiseen Borussia Dortmundiin 2,5 miljoonan euron siirtokorvauksella.


title: Antonio Rukavina

text: Pelattuaan vuoden Dortmundissa, hän siirtyi 2. helmikuuta 2009 loppukauden kestävällä lainasopimuksella 1860 Müncheniin. Heinäkuussa 2009 müncheniläisseura teki siirrosta pysyvän ja niin Rukavina jäi joukkueeseen. Osana kauppaa Sven Bender matkasi Dortmundiin.


title: Antonio Rukavina

text: Rukavina teki ensiesiintymisensä Serbian maajoukkueessa 6. kesäkuuta 2007 pelatussa vuoden 2008 EM-kilpailujen karsintaottelussa Suomea vastaan.


title: Perspallo

text: Perspallo eli "perssi" on hallissa tai liikuntasalissa pelattava pallopeli.


title: Perspallo

text: Pelissä on yksi "polttaja" (kuin polttopallossa), joka yrittää polttaa muita pelaajia pehmeällä pallolla. Pelaaja ei pala päästä eikä säärestä alaspäin. Kun polttaja polttaa pelaajan, hän istuu alas ja poltettu pelaaja ryhtyy uudeksi polttajaksi. Pelaajat (paitsi polttaja) istuvat pelin aikana.


title: Isän kanssa maailmalla

text: Isän kanssa maailmalla ("The Shiralee") on australialaisen kirjailijan D'Arcy Nilandin samannimiseen romaaniin perustuva televisioelokuva vuodelta 1987. Sen ohjannut George Ogilvie ja tuottanut Bruce Moir, ja romaanin muokkasi käsikirjoitukseksi Tony Morphett.


title: Isän kanssa maailmalla

text: Elokuvan pääosissa näyttelevät Bryan Brown, Rebecca Smart ja Noni Hazlehurst. Sen ensi-ilta televisiossa oli marraskuussa 1987.


title: Uva (kylä)

text: Uva on suhteellisen tiivis maatalousvaltainen kylä samannimisen järven rannalla Ristijärvellä kirkonkylästä noin kymmenen kilometriä luoteeseen Puolangan suuntaan seututien 888 varressa. Uva ei ole virallisesti oma kylänsä, vaan Ristijärvi on maarekisterissä yksi ainut kylä. Uvan sivukyliä ovat tietyssä mielessä Päällysmäki koillisessa, Tolosenjoki lännessä ja Karhulankylä kaakossa. Näissä kaikissa on ollut oma koulunsa, mutta nykyään ei ole enää Uvallakaan.


title: Uva (kylä)

text: Uvan koulu toimi vuosina 1925-1994; koulurakennus purettiin 2000-luvun puolella. Uvan kylätalona toimii entinen maamiesseuran talo, joka on tunnettu tansseistaan. Torvenjoen Torvenkoskessa on vanha mutta tarvittaessa toimiva Karppalan mylly.


title: Uva (kylä)

text: Kyläyhdistyksen kustantama Jouko Möttösen toimittama yli 500-sivuinen kyläkirja "Uva: kolmen kirjaimen kylä" julkaistiin vuonna 2007.


title: Makarapa

text: Makarapa on kypärä, jota jalkapallofanit käyttävät Etelä-Afrikassa jalkapallon maailmanmestaruuskilpailujen lopputurnauksen aikana. Päähineet on valmistettu työmaakypäristä ja koristeltu persoonallisin lisäkkein. Kypärän keksi Alfred Baloyi, joka sai ystävältään vuonna 1979 kypärän suojaksi lähtiessään jalkapallo-otteluun. Otteluissa sattui usein väkivallantekoja.


title: Makarapa

text: Isä Alfred Baloy ja hänen poikansa Lovemore ovat laajentaneet aiemman tienvarsikaupan suurimuotoisemmaksi yritystoiminnaksi, ja kypäriä syntyy 80 kypärän päivävauhdilla. Kypärässä ei ole MM-lopputurnauslogoa, koska Fifa ei ole myöntänyt lupaa sen käyttöön.


title: Makarapa

text: Makarapa tarkoittaa 'kuljeskelevaa työläistä' Witwatersrandin kaivoksissa Gautengissa 1970-1980-luvulla työskentelleiden kaivostyöläisten mukaan.


title: Régie Autonome des Transports Parisiens

text: Régie Autonome des Transports Parisiens ("lyhenne" RATP) on Suur-Pariisissa toimiva valtion omistama liikennelaitos, joka liikennöi Pariisin metroa, kahta RER-linjaa A ja B, raitiovaunuja, busseja sekä Montmartren funikulaaria. Se perustettiin 19. heinäkuuta 1900 Pariisin maailmannäyttelyä varten. RATPin metro koostuu kaiken kaikkiaan kuudestatoista linjasta. Linjat on merkitty numeroin 1–14 nimettyjen päälinjojen lisäksi on olemassa lyhyet linjat 3bis ja 7bis, jotka lähtevät eräitä linjojen 3 ja 7 väliasemilta. Linja 7 haarautuu eteläpäässä ja 13 pohjoispäässä kahteen suuntaan.


title: Régie Autonome des Transports Parisiens

text: Junat kulkevat yleensä noin kello 05.00–01.00 joka päivä. Viimeinen juna saapuu pääteasemalle aina aikataulujen mukaisesti klo 01.15. Kuitenkin perjantai, lauantai, sunnuntai ja muina pyhäpäivinä liikenne jatkuu vielä tunnin pidempään, jolloin viimeinen juna saapuu pääteasemalle kello 02.15. Yleensä uudenvuodenyönä sekä monien muiden juhlien aikana liikenne jatkuu läpi yön.


title: Vastatuuleen

text: Vastatuuleen () oli vuonna 1978 esitetty australialainen television minisarja. Se oli historiallinen draama, joka käsitteli sekä brittien Irlannin-valloitusta että Uuden Etelä-Walesin ja Australian kehitystä. Sarjaa kuvattiin Old Sydney Townissa lähellä Sydneytä, Belgrave Heightsissä, Warrandytessä, Colacissa sekä Geelongissa. Suomessa sarja esitettiin Yleisradion TV1-kanavalla vuonna 1981.


title: Vastatuuleen

text: Ohjelman tuottivat Bronwyn Binns, Ian Jones ja Hector Crawford. Sen ohjasivat George T. Miller ja Simon Wincer. Sarjaa käsikirjoittivat Bronwyn Binns, Ian Jones, Peter Kinlock, Tony Morphett, Paul Davies ja Cliff Green.


title: Vastatuuleen

text: Jon English voitti Logie-palkinnon vuonna 1979 ”parhaasta uudesta kyvystä” roolistaan sarjassa Jonathan Garrettina.


title: Vastatuuleen

text: Sarjan tunnusmusiikki "Six Ribbons" oli hitti Suomessakin, ja sen levyttivät suomeksi Tapio Heinonen ja Danny.


title: Vastatuuleen

text: Koko sarja on saatavilla DVD:llä Australiassa, Norjassa, Suomessa ja Ruotsissa.


title: Bitch

text: Bitch on Meredith Brooksin vuonna 1997 julkaistu debyyttisingle hänen albumiltaan "Blurring the Edges". Kappaleen on sanoittanut ja säveltänyt Brooks ja Shelly Peiken.


title: Bitch

text: Kappale nousi Billboard Hot 100 -listalla sijalle kaksi ja Britannian singlelistalla sijalle kuusi. "VH1's 100 Greatest Songs of the 90s" -listalla se ylsi sijalle 79.


title: Bitch

text: Brooks oli kappaleellaan ehdolla Grammy-palkinnon saajaksi kategorioissa "Best Female Rock Vocal Performance" ja "Best Rock Song", ja MTV Video Music Awards'ssa kategorioissa "Best Female Video" ja "Best New Artist".


title: Grega Bole

text: Grega Bole (s. 13. elokuuta 1985 Jesenice, Jugoslavia) on slovenialainen maantiepyöräilijä, joka edustaa UCI World Tour -tasolla kilpailevaa Bahrain-Merida -tallia.


title: Grega Bole

text: Bole aloitti ammattilaisuransa slovenialaisessa Radenska Rog -joukkueessa 2005. Saman vuoden heinäkuussa hän siirtyi Sava-talliin, jota edusti vuoden 2007 loppuun. Seuraavalla kaudella hän edusti kolmatta slovenialaisjoukkuetta Adria Mobilia. Vuoden 2009 hän aloitti sanmarinolaisessa Amica Chips - Knauff -tallissa, mutta palasi heinäkuun alussa Adria Mobiliin. Kausilla 2010–2012 hän edusti Lampre-tallia, vuonna 2013 Vacansoleil-DCM:ää, 2014 Vini Fantini - Nippoa, 2015 CCC-Sprandi-Polkowiceä, 2016 Nippo - Vini Fantinia ja vuodesta 2017 Bahrain-Meridaa. Hän voitti UCI World Tour -sarjaan kuuluvan GP Ouest-France -kilpailun 2011.


title: Grega Bole

text: Lähde: Cycling Achives, Pro Cycling Stats


title: Aleksandar Luković

text: Aleksandar Luković (; s. 23. lokakuuta 1982 Kraljevo, Jugoslavia) on serbialainen jalkapalloilija. Hän edustaa tällä hetkellä Belgradin Punaista tähteä ja on pelipaikaltaan joko vasen laitapuolustaja tai keskuspuolustaja.


title: Aleksandar Luković

text: Luković aloitti uransa kotikaupunkinsa Sloga Kraljevosta. Vuonna 2002 hän siirtyi Crvena zvezdaan. Hän pelasi ensimmäisen eurocupin ottelunsa 15. elokuuta 2002 UEFA Cupissa Kairat Almatya vastaan, kun hän tuli vaihdosta kentälle ottelun toisella puoliajalla.


title: Aleksandar Luković

text: Kesällä 2006 Luković siirtyi lainasopimuksella Ascoliin, mutta pelattuaan vain 10 ottelua joukkueessa hän siirtyi Udineseen. Hän pelasi ensimmäisen ottelunsa Italian pääsarjassa 27. tammikuuta 2007 Torinoa vastaan.


title: Aleksandar Luković

text: Lainan jälkeen kesällä 2007 Udinese teki siirrosta pysyvän.


title: Aleksandar Luković

text: Luković teki ensiesiintymisensä Serbian maajoukkueessa 15. elokuuta 2005 maaottelussa Puolaa vastaan. Hän pelasi vuoden 2010 MM-kilpailujen karsinnoissa lähinnä puolustuksen keskustassa yhdessä Nemanja Vidićin kanssa, kun vasemman laitapuolustajan paikalla pelasi Aleksandar Kolarov.


title: Jalkapallon Mestaruussarjan kausi 1951

text: Jalkapallon Mestaruussarjan kausi 1951 oli vuonna 1930 perustetun Mestaruussarjan 20. kausi. Kaudella 1951 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1951

text: Mestaruussarjan ja Suomen mestaruuden voitti KTP, joka varmisti ensimmäisen mestaruutensa viimeisessä ottelussa 14. lokakuuta, kun se voitti I-Kissat Kalle Lahden ja Mauri Vanhasen maaleilla 2–1. Viimeiseksi sijoittuneet Sudet ja I-Kissat putosivat Suomensarjaan.


title: Jalkapallon Mestaruussarjan kausi 1951

text: Mestaruussarjan maalikuninkuuden kaudella 1951 voitti KIF:n Åke Forsberg 16 maalilla. Mestaruussarjan yleisömäärä kaudella 1951 oli keskimäärin 1 809 katsojaa ottelua kohti.


title: Jalkapallon Mestaruussarjan kausi 1951

text: Mestaruussarjaan osallistui 10 joukkuetta, joista kahdeksan kaudelta 1950 ja kaksi nousijaa kauden 1950 Suomensarjasta. Suomensarjan Länsilohkon voittaja TPK ja Itälohkon voittaja Sudet nousivat suoraan. Nousijajoukkueet korvasivat edellisellä kaudella viimeiseksi jääneet TuVe:n ja Kullervon.


title: Bree Tannerin lyhyt elämä

text: Bree Tannerin lyhyt elämä ("The Short Second Life of Bree Tanner") on kirja, jonka on kirjoittanut kirjailija Stephenie Meyer ja se kuuluu "Houkutus-kirjasarjaan". Se kertoo vastasyntyneestä vampyyristä nimeltä Bree Tanner, joka esiintyy ensimmäisen ja viimeisen kerran kirjasarjan kolmannessa osassa "Epäilys". Bree on nuori, yksi Victorian luomista vampyyreistä tämän vastasyntyneiden vampyyrien armeijaan, joiden tehtävänä on tuhota Cullenit. Kirja on kirjoitettu Breen näkökulmasta, vaikka koko kirjasarja on suurimmaksi osaksi kirjoitettu päähenkilön, Bella Swanin, näkökulmasta. Meyer antoi ohjaaja David Sladen, käsikirjoittaja Melissa Rosenbergin ja muutaman näyttelijän lukea kirjan tarinan kirjaan perustuvan elokuvan "Twilight – Epäilys" ollessa tuotannossa. Bree ei elä pitkää elämää vampyyrina: suomennetun "Epäilyksen" teoksessa hän tulee ensi kertaa esiin sivulla 475 ja kuolee sivulla 483.


title: Bree Tannerin lyhyt elämä

text: Meyer alkoi työstää tarinaa, kun hän vielä editoi "Epäilystä". Myöhemmin hän päätti lisätä sen tulevaan "The Twilight Saga: The Official Guide" -oppaaseen:


title: Bree Tannerin lyhyt elämä

text: Myöhemmin Meyerille selvisi, että tarina oli liian pitkä oppaaseen, ja Bree Tannerin tarina päätettiin julkaista erillisenä niteenä.


title: Bree Tannerin lyhyt elämä

text: Tarina alkaa, kun Bree ja Diego metsästävät ihmisverta Seattlessa, Washingtonissa. Bree on ollut vampyyri kolme kuukautta ja Diego yksitoista kuukautta. Yhdessä he tappavat ja syövät sutenöörin, kaksi prostitoitua ja kaksi juoppoa. Bree ja Diego puhuvat "hänestä" (Victoria) ja miten outoa on, että he tekevät niin monesta ihmisestä vampyyreita, mukaan lukien itsensä. Diego ajattelee, että jotakin on tulossa päin, ja että "hän" käyttää heitä suojellakseen itseään. Aamunkoiton aikaan he huomaavat, että talo, jossa he ovat asuneet useiden muiden vastasyntyneiden vampyyrien kanssa, on poltettu. He piiloutuvat luolaan ja juttelevat ihmiselämästään ja siitä, miten Riley tuli tarjoamaan heille toista elämää vampyyrina. Yhdessä he tulevat siihen johtopäätökseen, että Riley haluaa pelinappuloita suojellakseen itseään, ja että Riley saattaa valehdella heille. He saavat myös tietää, ettei aurinko tapa vampyyria, mutta se saa ihon kimaltamaan. Diego joutuu tappeluun Raoulin kanssa. Samana iltana Bree ja Diego vakoilevat Rileyta epäillen, että tämä tapaa "hänet." He salakuuntelevat Rileyn keskustelua Victorian kanssa, jolloin Volturit ilmestyvät paikalle. He ovat vihaisia Victorialle, koska tämä on luonut vampyyriarmeijan. Volturit sanovat, että ellei Victoria hyökkää Cullenien kimppuun viiden päivän sisään, he tappavat hänet.


title: Bree Tannerin lyhyt elämä

text: Bree palaa majalle ja ehdottaa pakenemista, kun Diego jää paikan päälle jutellakseen Rileyn kanssa. Riley palaa majalle yksin ja kertoo vastasyntyneille, että Seattlessa on vanhempia vampyyreitä (Cullenit) jotka haluavat tappaa hänet, ja jos he haluavat selviytyä, heidän pitää yhdessä opetella taistelemaan. Kolmen yön harjoittelun jälkeen Bree ja muut vampyyrit hyökkäävät lossiin ja syövät sen matkustajat kerätäkseen voimiaan taisteluun vanhempia vampyyreja vastaan. Riley kertoo kaikille, että vampyyreilla, joita vastaan he taistelevat, on keltaiset silmät ja että he pitävät ihmistä (Bella) lemmikkinään. He taistelevat Culleneita vastaan. Fred päättää lähteä ennen taistelua, ja Riley vetäytyy taistelusta kertoen Breelle, että Diego on jo aloittanut taistelun toisen ryhmän kanssa. Bree saapuu taistelemaan ja huomaa, että Cullenit ovat tappaneet kaikki vastasyntyneet vampyyrit. Bree epäilee, että Diego on kuollut, koska ei tunne tämän läsnäoloa. Bree päätyy johtopäätökseen, että Victoria ja Riley tappoivat Diegon, koska tämä oli tottelematon. Bree antautuu Culleneille. Cullenit käyvät keskustelua siitä, pitääko Bree tappaa vai ei, mutta lopulta pitävät tämän vangittuna. Breellä on vaikeuksia hillitä itsensä, koska Bellan veri on niin lähellä häntä. Volturit saapuvat paikalle ja kuulustelevat Breetä. Bree kertoo, että Riley valehteli hänelle ja kaikille muille ja sanoi, että jos he eivät tekisi niin kuin pitää, he kuolisivat. Kirja loppuu, kun Volturit tappavat Breen.


title: Bree Tannerin lyhyt elämä

text: Bree Tannerin lyhyt elämä julkaistiin Yhdysvalloissa 5. kesäkuuta 2010 ja sen sai ladata ilmaiseksi kirjojen viralliselta nettisivustolta 5. kesäkuuta - 7. heinäkuuta välisenä aikana. Jokaisesta myydystä kirjasta lahjoitetaan dollarin verran Amerikan punaiselle ristille, jotka auttavat Haitia ja Chileä. Kirjan digitaalisesti ladanneet saavat myös lahjoittaa.


title: Bree Tannerin lyhyt elämä

text: Suomessa kirja ilmestyi 11. kesäkuuta 2010 nimellä Bree Tannerin lyhyt elämä.


title: Bree Tannerin lyhyt elämä

text: Tämän takia muut vampyyrit kutsuvat häntä nimellä 'Freaky Fred'. Hänet on kuvailtu komeaksi ja vaaleatukkaiseksi.


title: Jalkapallon Mestaruussarjan kausi 1952

text: Jalkapallon Mestaruussarjan kausi 1952 oli vuonna 1930 perustetun Mestaruussarjan 21. kausi. Kaudella 1952 Mestaruussarja pelattiin 10 joukkueen kaksinkertaisena sarjana.


title: Jalkapallon Mestaruussarjan kausi 1952

text: Mestaruussarjan ja Suomen mestaruuden voitti KTP, joka varmisti toisen mestaruutensa kolmanneksi viimeisessä ottelussa 12. lokakuuta, kun se otti ratkaisevan pisteen Aimo Sommarbergin maalilla 1–1-tasapelissä VIFK:a vastaan. Viimeiseksi sijoittuneet TPK ja TPS putosivat Suomensarjaan.


title: Jalkapallon Mestaruussarjan kausi 1952

text: Mestaruussarjan maalikuninkuuden kaudella 1952 voitti KTP:n Mauri Vanhanen 16 maalilla. Mestaruussarjan yleisömäärä kaudella 1952 oli yhteensä 164 202 eli keskimäärin 1 824 katsojaa ottelua kohti. Kauden suurin yleisömäärä nähtiin 17. kesäkuuta Kotkassa pelatussa paikallisottelussa Jäntevä−KTP, kun ottelua saapui seuraamaan 4 896 katsojaa. Yleisömäärä oli sotien jälkeen toiseksi suurin Mestaruussarjassa.


title: Jalkapallon Mestaruussarjan kausi 1952

text: Mestaruussarjaan osallistui 10 joukkuetta, joista kahdeksan kaudelta 1951 ja kaksi nousijaa kauden 1951 Suomensarjasta. Suomensarjan Länsilohkon voittaja Pyrkivä ja Itälohkon voittaja Jäntevä nousivat suoraan. Nousijajoukkueet korvasivat edellisellä kaudella viimeiseksi jääneet Sudet ja I-Kissat.


title: Lammin vaakuna

text: Lammin vaakuna oli Lammin kunnan tunnus. Sen kukka-aihe viittaa pellavanviljelyyn ja -jalostukseen ja kolmoisvuori kumpuilevaan maastoon.


title: Lammin vaakuna

text: Vaakunan selitys on: ”punaisessa kentässä hopeisen kolmoisvuoren yläpuolella viisilehtinen, hopeinen, kultaemiöinen pellavankukka.” Vaakunan on suunnitellut Taimi Nyberg, ja Lammin kunnanvaltuusto hyväksyi sen kokouksessaan 30. marraskuuta 1957. Sisäasiainministeriö vahvisti vaakunan käyttöön 19. helmikuuta 1958.


title: Lammin vaakuna

text: Vaakuna jäi epäviralliseksi kotiseutuvaakunaksi 2009, kun Lammin kunta yhdessä Hauhon, Kalvolan, Rengon ja Tuuloksen kanssa liittyivät osaksi Hämeenlinnan kaupunkia.


title: Pilvikallion vauhtikisat

text: Pilvikallion vauhtikisat (alkuperäiseltä nimeltä "Flåklypa Grand Prix") on norjalainen vuonna 1975 valmistunut nukkeanimaatioelokuva. Sen on ohjannut Ivo Caprino. "Pilvikallion vauhtikisat" on kaikkien aikojen katsotuin norjalainen elokuva.


title: Pilvikallion vauhtikisat

text: "Video-oppaassa" vuodelta 1994 Markku Salmi pitää elokuvan nukkeanimaatiota taitavana ja antaa elokuvalle kolme tähteä viidestä, mikä vastaa sanallista arviota ”hyvä”.


title: Svolværin lentoasema

text: Svolværin lentoasema (IATA: SVJ, ICAO: ENSH) on Svolværissa Pohjois-Norjassa sijaitseva lentoasema. Svolværin lentoasemalta on Widerøen tekemiä lentoja joihinkin Nordlandin läänin kuntiin ja kaupunkeihin, kuten Bodøn.


title: Karoline zu Sayn-Wittgenstein

text: Karoline zu Sayn-Wittgenstein (syntyjään Karolina Elżbieta Iwanowska; 8. helmikuuta 1819 Monasterzyska, Kongressi-Puola, Venäjän keisarikunta – 9. maaliskuuta 1887 Rooma, Italia) oli vanhan puolalaisen aatelissuvun jälkeläinen ja unkarilaisen säveltäjän ja pianovirtuoosin Franz Lisztin pitkäaikainen seuralainen ja tukija. Heidän suhteensa kesti noin 40 vuotta. Suomenkielisissä lähteissä hänestä on käytetty vaihdellen etuniminä Karoline, Carolyne, Caroline, Carolyn ja sukunimen yhteydessä joko zu, von, de tai pelkästään Sayn-Wittgenstein.


title: Karoline zu Sayn-Wittgenstein

text: Karolina Elżbieta Iwanowskan isä oli Piotr von Iwanowski (k. 1844) ja äiti Paulinę von Podowska (k. 1850). Suku oli varakasta puolalaista aatelia. Synnyinpaikka on nykyisessä Ukrainassa. Vanhemmat erosivat Karolinen ollessa vielä lapsi. Karoline kasvoi isänsä luona ja sai katolisen kasvatuksen. Laajan sivistyksensä hän sai lukemalla. Isänsä tahdosta Karoline avioitui 26. huhtikuuta 1836 Venäjän keisarillisen armeijan upseerin Nikolai zu Sayn-Wittgenstein-Ludwigsburgin (1812–1864) kanssa.


title: Karoline zu Sayn-Wittgenstein

text: Karoline ja Nikolai zu Sayn-Wittgenstein muuttivat maaseudulle Woroniceeen nykyiseen Ukrainaan, lähelle Vinnytsjan kaupunkia. Siellä Karoline omistautui lähes kokonaan henkisille ja taiteellisille arvoille ja vastasi suvun kiinteistöistä. Avioliitto ei ollut onnellinen, ja pari eli paljon erillään.


title: Karoline zu Sayn-Wittgenstein

text:
Karoline tapasi Franz Lisztin ensimmäisen kerran helmikuussa 1847 Kiovassa pidetyssä hyväntekeväisyyskonsertissa. Hän vakuuttui Lisztin kyvyistä ja oli valmis tukemaan taloudellisesti Lisztin projekteja. Karoline oli löytänyt arvoisensa keskustelukumppanin ja sielunystävän. Liszt vieraili syksyllä vuonna 1847 Woronicessa, ja pari keskusteli syvällisesti taiteesta, uskonnosta ja filosofiasta. Liszt sävelsi teoksen "Glanes de Woronince" ('Sadonkorjuu Woronincessa'). Woronicen kartano on nykyisin hävitetty, ja paikalla on muistomerkki.
Huhtikuussa 1848 Karoline myi kiinteistöjään ja lähti tyttärensä kanssa Saksaan Weimariin elääkseen rakastamansa miehen kanssa. Hän muutti asumaan Altenburgin linnaan lähelle kaupungin keskustaa. Hän halusi avioitua Lisztin kanssa, mutta avioero Nikolaista ei ollut mahdollinen katoliselle Karolinelle.


title: Karoline zu Sayn-Wittgenstein

text: Weimarissa asuva Venäjän keisarin Nikolai I:n sisar suuriruhtinatar Maria Pavlovna suhtautui myönteisesti Karolinen avioliittoajatuksiin ja pyrki saamaan avioliitolle keisarin suostumuksen. Karoline ja Nikolai zu Sayn-Wittgenstein tekivät sopimuksen taloudellisista asioista. Karoline sai Roomassa toukokuussa 1860 paavi Pius IX:n vakuuttumaan avioliiton pätemättömyydestä. Saman vuoden syyskuussa näytti jo selvältä, että avioliitto mitätöitäisiin. Karoline ja Franz Liszt suunnittelivat häitä pidettäväksi Lisztin 50-vuotissyntymäpäivänä 22. lokakuuta 1861 Roomassa San Carlo al Corson kirkossa. Karolinen aviomies, Venäjän keisari Nikolai I ja Venäjän hallitus olivat kuitenkin saaneet paavin muuttamaan päätöksensä. Paavi peruutti Karolinen avioliiton mitätöimispäätöksen viime hetkellä. Karolinen ja Lisztin suhde muuttui platoniseksi, ja he jatkoivat kirjeenvaihtoa koko loppuelämänsä ajan. Karoline kuoli noin puoli vuotta Lisztin jälkeen.


title: Karoline zu Sayn-Wittgenstein

text: Karoline ihaili Richard Wagneria ja Hector Berliozia. Kiitollinen Berlioz omistikin oopperansa "Troijalaiset" ("Les Troyens") ruhtinatar Karoline zu Sayn-Wittgensteinille.


title: Karoline zu Sayn-Wittgenstein

text: Karoninelle ja Nikolaille syntyi yksi tytär, Marię Paulinę Antoninę (18. helmikuuta 1837 – 21. tammikuuta 1920), joka aikanaan avioitui ruhtinas, myöhemmin ratsuväenkenraali Konstantin zu Hohenlohe-Waldenburg-Schillingsfürstin kanssa.


title: Karoline zu Sayn-Wittgenstein

text: Karoline zu Sayn-Wittgenstein oli myös harrastajakirjoittaja ja esseisti. Hän kirjoitti paljon Lisztin julkaisuja, erityisesti hän avusti vuonna 1852 julkaistun Lisztin Chopin-elämäkerran kanssa. Suurin osa Karolinen teoksista oli yksityisesti painettuja.


title: Antwerpenin taideakatemia

text: Antwerpenin taideakatemia () on David Teniers nuoremman vuonna 1663 Filip IV:n pyynnöstä perustama taideakatemia. Teniers oli Pyhän Luukkaan killan mestari.


title: Antwerpenin taideakatemia

text: Antwerpenin taideakatemia kehittyi 1800-luvulla kansainvälisesti tunnustetuksi taideakatemiaksi, joka houkutteli nuoria taiteilijoita myös ulkomailta, muun muassa Irlannista, Saksasta, Hollannista ja Puolasta. Myös suomalainen kultakauden maalari Albert Edelfelt opiskeli Antwerpenissä historiamaalausta.


title: Antwerpenin taideakatemia

text: Taideakatemian huomattava taidekokoelma oli näytteillä omassa galleriassatilassaan. Vuoteen 1890 mennessä galleriasta kehittyi Kuninkaallinen taidemuseo (Koninklijk Museum voor Schone Kunsten), ja se siirtyi uusiin tiloihin.


title: Antwerpenin taideakatemia

text: Vuonna 1995 Antwerpenin taideakatemia yhdistettiin osaksi suurempaa kokonaisuutta, Antwerpenin yliopistoa ("Hogeschool Antwerpen"). Nykyisin taideakatemiassa on kolme erillistä koulutusohjelmaa, kuvataiteet ja design, konservointi ja vuoden kestävät opettajan opinnot. Koulun 540 opiskelijasta 230 on ulkomaalaisia.


title: Elektroninen rock

text: Elektroninen rock, usein kutsuttu myös nimillä Synthrock, Digitaalinen rock ja ERM ("Electronic Rock Music") on yhdistelmä elektronista musiikkia ja perinteistä rock-musiikkia. Tämän suhteellisen nuoren musiikkilajin syntyminen alkoi 1960-luvulla.


title: Elektroninen rock

text: Yksiä tunnetuimpia elektronisia rockyhtyeitä ovat muun muassa australialainen Pendulum, israelilainen Infected Mushroom, brittiläiset The Prodigy, Depeche Mode, Modestep ja Hadouken! sekä yhdysvaltalaiset Imagine Dragons, Phuture Doom, Celldweller ja Linkin Parkin uusin tuotanto.


title: Jyry

text: Jyry on suomalainen miehen etunimi. Sillä ei ole nimipäivää. Sen alkuperästä on kahdenlaista käsitystä: se voi olla luontoaiheinen (esimerkiksi ukkosen jyry eli jyrinä), joskin tällaisen merkityksen yhdistäminen pikkulapseen voi tuntua kummalliselta. Toisaalta on esitetty, että Jyry olisi Georgios-nimen muunnos ja sen omakielisiä sukulaisnimiä olisivat Yrjö, Jyrki ja Jyri. 1980-luvulta alkaen nimen suosio on hieman kasvanut, Anne Saarikallen ja Johanna Suomalaisen mukaan mahdollisesti Pyry-nimen vanavedessä.


title: Skutvik

text: Skutvik (tai Skutvika) on Hamarøyn kunnassa, Pohjois-Norjassa sijaitseva kylä. Autolauttayhteys mantereelta Svolværiin Austvågøyn saarelle Lofooteille kulkee Skutvikin kautta, minkä vuoksi se on luonteva pysähtymispaikka turisteille.


title: Olen suomalainen (kappale)

text: "Olen suomalainen" on iskelmälaulaja Kari Tapion esittämä musiikkikappale. Kappale löytyy samannimiseltä albumilta, joka julkaistiin vuonna 1983. Kappale on Raul Reimanin sanoittama suomalainen versio italiankielisestä kappaleesta "L'italiano", jonka alkuperäinen esittäjä on Salvatore "Toto" Cutugno. Lisäksi Vesa Jokinen on tehnyt kappaleesta oman versionsa.


title: Skrova

text: Skrova on kylä Våganin kunnassa, Pohjois-Norjassa. Kylä sijaitsee Lofoottien saariryhmässä ja sieltä on autolauttayhteys Skutvikiin ja Svolværiin. Kylässä on 237 asukasta. Siellä on majakka.


title: Charles Howard

text: Charles Howard, Nottinghamin 1. jaarli (s. 1536, k. 14. joulukuuta 1624 oli englantilainen valtiomies, poliitikko, diplomaatti ja Englannin merivoimien amiraali Elisabet I:n ja Jaakko I:n hallituskaudella. Hän oli kuningatar Elisabet I:n serkku.


title: Charles Howard

text: Howard oli vuodesta 1563 vuoteen 1572 parlamentin jäsen Surreystä.


title: Charles Howard

text: Vuonna 1588 Englanti voitti Charles Howardin, John Hawkinsin ja Francis Draken johdolla Espanjan Voittamattoman armadan. Howard johti myöhemmin vuonna 1596 laivaston sotaretkeä Espanjan Cádiziin yhdessä Robert Devereuxin kanssa.


title: Charles Howard

text: Howard oli naimisissa kahdesti, ensin vuodet 1563–1603 Henry Careyn tyttären Katharinen kanssa ja tämän kuoltua 1603 Morayn jaarlin tyttären Margaretin kanssa. Nottinghamin jaarlina häntä seurasi hänen poikansa Charles Howard II hänen ensimmäisestä avioliitostaan.


title: Rhythmeen

text: Rhythmeen on hard rock/blues rock yhtye ZZ Topin vuonna 1996 julkaisema kahdestoista studioalbumi.


title: Rhythmeen

text: Basisti Dusty Hill laulaa päävokaalit kappaleessa "Loaded".


title: Rhythmeen

text: "She's Just Killing Me" on kuultavissa Quentin Tarantinon vuonna 1996 käsikirjoittamassa elokuvassa Hämärästä aamunkoittoon. Saman elokuvan soundtrackilla on myös toinen ZZ Top kappale, "Mexican Blackbird".


title: Jalkapallon Mestaruussarjan kausi 1960

text: Jalkapallon Mestaruussarjan kausi 1960 oli vuonna 1930 perustetun Mestaruussarjan 29. kausi. Kaudella 1960 Mestaruussarja pelattiin 12 joukkueen kaksinkertaisena sarjana. Joukkuemäärää lisättiin kaudelle 1960 kahdella, kun Palloliitto oli päättänyt siirtyä 12 joukkueen sarjaan vuonna 1959.


title: Jalkapallon Mestaruussarjan kausi 1960

text: Mestaruussarjan ja Suomen mestaruuden voitti Haka, joka varmisti ensimmäisen mestaruutensa jo viisi ottelua ennen sarjan päätöstä 9. syyskuuta, kun muilla joukkueilla ei ollut enää mahdollisuutta tavoittaa Hakan sarjajohtoa. Haka oli sarjassa ylivoimainen, kun se menetti kauden aikana vain kolme pistettä. Suomen mestaruuden lisäksi Haka voitti kaudella 1960 Suomen Cupin ja siitä tuli ensimmäinen joukkue, joka voitti tuplamestaruuden. Viimeisiksi sijoittuneet RU-38, TKT ja IF Drott putosivat Suomensarjaan.


title: Jalkapallon Mestaruussarjan kausi 1960

text: Mestaruussarjan maalikuninkuuden kaudella 1960 voitti TPS:n Matti Sundelin yhden kauden maaliennätyksellä 30 maalilla. Sundelin teki kaudella 1960 myös yhden ottelun maaliennätyksen, kun hän iski 9. lokakuuta IF Drottia vastaan seitsemän maalia. Mestaruussarjan yleisömäärä kaudella 1960 oli yhteensä 262 946 henkeä eli keskimäärin 1 992 katsojaa ottelua kohti. Kauden suurin yleisömäärä nähtiin 12. kesäkuuta Turussa pelatussa ottelussa TPS–Haka, kun ottelua saapui seuraamaan 8 322 katsojaa. Yleisömäärä oli Mestaruussarjan uusi ottelukohtainen yleisöennätys.


title: Jalkapallon Mestaruussarjan kausi 1960

text: HIFK hävisi kaudella 1960–61 Euroopan Cupin karsintakierroksen otteluparinsa ruotsalaiselle IFK Malmölle yhteismaalein 2–5.


title: Jalkapallon Mestaruussarjan kausi 1960

text: Mestaruussarjaan osallistui 12 joukkuetta, joista yhdeksän kaudelta 1959 ja kolme nousijaa kauden 1959 Suomensarjasta. Suomensarjan Etelälohkon voittaja KIF, Länsilohkon voittaja TKT ja Pohjoislohkon voittaja IF Drott nousivat suoraan. Nousijajoukkueet korvasivat edellisellä kaudella viimeiseksi jääneen GBK:n.


title: Jalkapallon Mestaruussarjan kausi 1960

text: (M) = Suomen mestari; (P) = Putoaja


title: Jalkapallon Mestaruussarjan kausi 1960

text:
Karsintakierros
"IFK Malmö voitti yhteismaalein 5–2."


title: İbrahim Kaş

text: İbrahim Kaş (s. 20. syyskuuta 1986 Karabük, Turkki) on turkkilainen jalkapalloilija, joka edustaa turkkilaista Bursasporia. Hän kykenee pelaamaan sekä keskuspuolustajana että oikeana laitapuolustajana.


title: İbrahim Kaş

text: Kaş teki ammattilaisdebyyttinsä Beşiktaşissa toukokuussa 2005 ja nousi joukkueen avauskokoonpanon pelaajaksi kauden 2007–2008 aikana käytyään sitä ennen lainalla alemman sarjatason Kocaelisporissa. Kesällä 2008 hän siirtyi vapaalla siirrolla Getafeen.


title: İbrahim Kaş

text: Kaş on pelannut myös Turkin maajoukkueessa. Hän debytoi joukkueessa 17. marraskuuta 2007 vuoden 2008 EM-kilpailuiden karsintaottelussa Norjaa vastaan, mutta ei mahtunut lopputurnaukseen valittuun joukkueeseen. Hän oli mukana myös vuoden 2010 MM-kilpailuiden karsinnoissa.


title: Jalkapallon Mestaruussarjan kausi 1961

text: Jalkapallon Mestaruussarjan kausi 1961 oli vuonna 1930 perustetun Mestaruussarjan 30. kausi. Kaudella 1961 Mestaruussarja pelattiin 12 joukkueen kaksinkertaisena sarjana.


title: Jalkapallon Mestaruussarjan kausi 1961

text: Mestaruussarjan ja Suomen mestaruuden voitti HIFK, joka varmisti seitsemännen mestaruutensa toiseksi viimeisellä kierroksella 1. lokakuuta, kun muilla joukkueilla ei ollut enää mahdollisuutta tavoittaa HIFK:n sarjajohtoa. Viimeisiksi sijoittuneet VIFK, P-Pojat ja TuTo putosivat Suomensarjaan.


title: Jalkapallon Mestaruussarjan kausi 1961

text: Mestaruussarjan maalikuninkuuden kaudella 1961 voitti HPS:n Kai Pahlman 20 maalilla. Mestaruussarjan yleisömäärä kaudella 1961 oli yhteensä 347 059 henkeä eli keskimäärin 2 629 katsojaa ottelua kohti. Yleisömäärä oli Mestaruussarjan uusi ennätys. Kauden suurin yleisömäärä nähtiin 22. toukokuuta Turussa pelatussa ottelussa TPS–HIFK, kun ottelua saapui seuraamaan 7 864 katsojaa. Mestaruussarjan otteluita televisioitiin ensimmäistä kertaa kaudella 1961, kun Yleisradio lähetti kahdesta ottelusta toisen puoliajan jälkilähetyksenä Suomen Televisiossa.


title: Jalkapallon Mestaruussarjan kausi 1961

text: Haka arvottiin kaudella 1961–62 suoraan Euroopan Cupin ensimmäiselle kierrokselle, jossa se hävisi otteluparinsa belgialaiselle Standard Liègelle yhteismaalein 1–7.


title: Jalkapallon Mestaruussarjan kausi 1961

text: Mestaruussarjaan osallistui 12 joukkuetta, joista yhdeksän kaudelta 1960 ja kolme nousijaa kauden 1960 Suomensarjasta. Suomensarjan Etelälohkon voittaja TuTo, Itälohkon voittaja Reipas ja Pohjoislohkon voittaja TaPa nousivat suoraan. Nousijajoukkueet korvasivat edellisellä kaudella viimeisiksi jääneet RU-38:n, TKT:n ja IF Drottin.


title: Jalkapallon Mestaruussarjan kausi 1961

text: Karsintakierros


title: Jalkapallon Mestaruussarjan kausi 1961

text: "Haka arvottiin suoraan ensimmäiselle kierrokselle."


title: Jalkapallon Mestaruussarjan kausi 1961

text:
1. kierros
"Standard Liège voitti yhteismaalein 7–1."


title: Higravstinden

text: Higravstinden on Austvågøyn saarella, Lofoottien saariryhmällä sijaitseva vuori Pohjois-Norjassa. Se on 1 146 metriä korkea ja Lofoottien korkein vuori. Se on osa Higravtindan-vuoriryhmää ja sijaitsee Hadselin ja Våganin kuntien rajalla.


title: Jalkapallon Mestaruussarjan kausi 1962

text: Jalkapallon Mestaruussarjan kausi 1962 oli vuonna 1930 perustetun Mestaruussarjan 31. kausi. Kaudella 1962 Mestaruussarja pelattiin 12 joukkueen kaksinkertaisena sarjana.


title: Jalkapallon Mestaruussarjan kausi 1962

text: Mestaruussarjan ja Suomen mestaruuden voitti Haka, joka varmisti toisen mestaruutensa kolmanneksi viimeisellä kierroksella 30. syyskuuta, kun se voitti Mauri Paavilaisen ja Esko Malmin maaleilla VPS:n 2–1. Viimeisiksi sijoittuneet VPS, HJK ja HIK putosivat Suomensarjaan.


title: Jalkapallon Mestaruussarjan kausi 1962

text: Mestaruussarjan maalikuninkuuden kaudella 1962 voitti HIK:n Tor Österlund 22 maalilla. Mestaruussarjan yleisömäärä kaudella 1962 oli yhteensä 343 678 henkeä eli keskimäärin 2 604 katsojaa ottelua kohti. Kauden suurin yleisömäärä nähtiin 13. toukokuuta Olympiastadionilla pelatussa ottelussa KIF–Reipas, kun ottelua saapui seuraamaan 8 239 katsojaa.


title: Jalkapallon Mestaruussarjan kausi 1962

text: HIFK hävisi kaudella 1962–63 Euroopan Cupin karsintakierroksen otteluparinsa itävaltalaiselle Austria Wienille yhteismaalein 3–7.


title: Jalkapallon Mestaruussarjan kausi 1962

text: Mestaruussarjaan osallistui 12 joukkuetta, joista yhdeksän kaudelta 1961 ja kolme nousijaa kauden 1961 Suomensarjasta. Suomensarjan Länsilohkon voittaja HIK, Itälohkon voittaja MiPK ja Pohjoislohkon voittaja VPS nousivat suoraan. Nousijajoukkueet korvasivat edellisellä kaudella viimeisiksi jääneet VIFK:n, P-Pojat ja TuTo:n.


title: Jalkapallon Mestaruussarjan kausi 1962

text:
Karsintakierros
"Austria Wien voitti yhteismaalein 7–3."


title: Luettelo Suomen kansallisromanttisista kirkoista

text: Tämä artikkeli on luettelo Suomen kansallisromanttisista kirkoista. Kansallisromantiikkaa edustavia kirkkoja Suomessa ovat seuraavat kirkot:


title: Jalkapallon Mestaruussarjan kausi 1964

text: Jalkapallon Mestaruussarjan kausi 1964 oli vuonna 1930 perustetun Mestaruussarjan 33. kausi. Kaudella 1964 Mestaruussarja pelattiin 12 joukkueen kaksinkertaisena sarjana.


title: Jalkapallon Mestaruussarjan kausi 1964

text: Mestaruussarjan ja Suomen mestaruuden voitti HJK, joka varmisti kymmenennen mestaruutensa toiseksi viimeisellä kierroksella, kun se voitti 3. lokakuuta Aulis Rytkösen, Eero Rainialan ja Raimo Pajon maaleilla Reippaan 3–0 ja KuPS jäi kierroksen ottelussaan tasapeliin. Viimeisiksi sijoittuneet HPS, MiPK ja KIF putosivat Suomensarjaan.


title: Jalkapallon Mestaruussarjan kausi 1964

text: Mestaruussarjan maalikuninkuuden kaudella 1964 voitti KTP:n Arto Tolsa 26 maalilla. Mestaruussarjan yleisömäärä kaudella 1964 oli yhteensä 307 225 henkeä eli keskimäärin 2 327 katsojaa ottelua kohti. Kauden suurin yleisömäärä nähtiin 31. toukokuuta Olympiastadionilla pelatussa ottelussa HJK–Haka, kun ottelua saapui seuraamaan 12 311 katsojaa. Yleisömäärä ylitti ensimmäistä kertaa 10 000 katsojan rajan Mestaruussarjassa ja se oli uusi ottelukohtainen yleisöennätys.


title: Jalkapallon Mestaruussarjan kausi 1964

text: Reipas hävisi kaudella 1964–65 Euroopan Cupin karsintakierroksen otteluparinsa norjalaiselle Lynille yhteismaalein 2–4. Haka voitti Cup-voittajien cupin ensimmäisen kierroksen otteluparinsa norjalaista Skeidiä vastaan yhteismaalein 2–1. Toisella kierroksella Haka hävisi italialaiselle Torinolle yhteismaalein 0–6. Haka oli ensimmäinen suomalaisjoukkue, joka eteni seuraavalle kierrokselle eurocupeissa.


title: Jalkapallon Mestaruussarjan kausi 1964

text: Mestaruussarjaan osallistui 12 joukkuetta, joista yhdeksän kaudelta 1963 ja kolme nousijaa kauden 1963 Suomensarjasta. Suomensarjan Länsilohkon voittaja I-Kissat, Itälohkon voittaja HJK ja Pohjoislohkon voittaja GBK nousivat suoraan. Nousijajoukkueet korvasivat edellisellä kaudella viimeisiksi jääneet TPS:n, TaPa:n ja VIFK:n.


title: Jalkapallon Mestaruussarjan kausi 1964

text:
Karsintakierros
"Lyn voitti yhteismaalein 4–2."


title: Jalkapallon Mestaruussarjan kausi 1964

text:
1. kierros
"Haka voitti yhteismaalein 2–1."


title: Jalkapallon Mestaruussarjan kausi 1964

text:
2. kierros
"Torino voitti yhteismaalein 6–0."


title: Matthew Goss

text: Matthew Harley Goss (s. 5. marraskuuta 1986 Launceston, Tasmania, Australia) on australialainen rata- ja maantiepyöräilijä.


title: Matthew Goss

text: Goss voitti 2004 junioreiden maailmanmestaruuden pariajossa ja joukkuetakaa-ajossa Los Angelesissa sekä kansainyhteisön nuorten mestaruuden pisteajossa Bendigossa. Vuonna 2005 hän sai Los Angelesin MM-kilpailuissa pronssia joukkuetakaa-ajossa sekä voitti saman lajin Australian-mestaruuden ja Moskovan maailmancupkilpailun. Vuonna 2006 hän voitti joukkuetakaa-ajon maailmanmestaruuden Bordeaux'ssa. Lisäksi hän voitti saman lajin Australian-mestaruuden ja sai hopeaa Melbournen kansainyhteisön kisoissa.


title: Matthew Goss

text:
Goss voitti kansainyhteisön nuorten mestaruuskilpailuissa Bendigossa 2004 kultaa maantieajossa. Seuraavana vuonna hän voitti Japanin ympäriajon ensimmäisen etapin. Vuonna 2006 hän edusti South Australia.com-AIS -joukkuetta ja
voitti alle 23-vuotiaiden GP Liberazione -kilpailun, ensimmäisen etapin Giro delle Regione -ajossa, Vuelta Ciclista a Navarra -kilpailun toisen ja kolmannen osuuden sekä Baby Giron kolmannen etapin.


title: Matthew Goss

text: Goss siirtyi CSC-talliin 2007, jolloin hän voitti Britannian ympäriajon kolmannen etapin ja CSC:n joukkueen jäsenenä Eindhovenissa järjestetyn UCI ProTour -sarjan joukkueaika-ajokilpailun. Lisäksi hän oli toinen Philadelphia International Championship -ajossa. Seuraavana vuonna hän voitti Britannian ympäriajon toisen etapin ja pistekilpailun sekä Herald Sun Tourin ensimmäisen osuuden ja pistekilpailun.


title: Matthew Goss

text: Goss jatkoi tanskalaistallissa, uudelta nimeltään Team Saxo Bank, vielä kauden 2009. Hän sijoittui Gent–Wevelgem-klassikossa kolmanneksi sekä voitti Tour de la Région Wallonne -kilpailun kolmannen ja viidennen osuuden. Syyskuussa hän voitti Pariisi–Bryssel-kilpailun ennen Allan Davisia.


title: Matthew Goss

text: Goss siirtyi kauden 2010 alusta Team HTC-Columbia -joukkueeseen. Hän sijoittui Italian ympäriajossa toisella etapilla toiseksi ja voitti Cava De' Tirreniin päättyneen yhdeksännen osuuden. Kesäkuussa hän voitti Philadelphia International Championship -kilpailun sekä elokuussa Tanskan ympäriajon avausetapin ja ProTour-sarjaan kuuluneen GP Ouest-France -kilpailun. Espanjan ympäriajossa hän oli 12. etapilla kolmas.


title: Matthew Goss

text: Goss voitti vuonna 2011 Down Under Classicin. Tour Down Underissa hän voitti ensimmäisen etapin ja pistekilpailun sekä sijoittui kokonaiskilpailussa toiseksi. Omanin ympäriajossa hän voitti toisen ja Pariisi–Nizzassa kolmannen etapin. Maaliskuun 19. päivä hän voitti Milano – San Remo -suurklassikon oltuaan loppukirissä paras kahdeksan ajajan kärkiryhmästä. Kalifornian ympäriajossa hän voitti kahdeksannen etapin. Ranskan ympäriajossa hän oli kuudennella etapilla toinen. Kööpenhaminan MM-kilpailuissa hän sai maantieajon hopeaa.


title: Matthew Goss

text: Goss edusti kausilla 2012–2014 Orica-GreenEDGE-joukkuetta. Italian ympäriajossa 2012 hän voitti kolmannen etapin sekä sijoittui toiseksi toisella ja viidennellä etapilla. Saman vuoden Ranskan ympäriajossa hän oli viidennellä ja 18:nnella etapilla toinen sekä toisella, kuudennella ja 20. etapilla kolmas. Tirreno–Adriatico-kilpailussa 2013 hän voitti toisen etapin. Italian ympäriajossa hän oli kuudennella etapilla kolmas.


title: Matthew Goss

text: Goss siirtyi MTN-Qhubeka-talliin 2015 ja edelleen One Pro Cycling -joukkueeseen 2016. Hän lopetti uransa kauden 2016 jälkeen.


title: Tom Clancy’s EndWar

text: Tom Clancy’s EndWar on Ubisoft Shanghain kehittämä ja Ubisoftin julkaisema reaaliaikainen strategiasotapeli. Peli julkaistiin PlayStation 3:lle, PlayStation Portablelle, Xbox 360:lle ja Nintendo DS:lle vuonna 2008 sekä seuraavana vuonna Microsoft Windowsille.


title: Tom Clancy’s EndWar

text: "Tom Clancy’s EndWar" sijoittuu vuoteen 2016, jolloin ydinpommi tipahtaa Saudi-Arabiaan. Pommi tappaa kuusi miljoonaa ihmistä ja pysäyttää maailman öljy-yhteydet. Seuraavana vuonna Yhdysvallat ja Eurooppa rakentavat omat ydinohjusestäjänsä, joka lukitsee ohjuksen itseensä. Yhdysvallat ja Eurooppa ampuvat toisiansa ohjuksilla, minkä seurauksena ohjukset tuhoavat molempien maiden suojausjärjestelmät. Yhdysvallat ja Eurooppa solmivat sopimuksen, jonka seurauksena maapallolle syntyy jälleen rauha. Kun öljyä ei kuitenkaan saada, päättää osa Euroopan vahvimmista maista yhdistää voimansa, ja tehdä Euroopan Federaation. Englanti ja Irlanti eivät suostu liittymään federaatioon, mutta ovat heidän liittolaisiaan. Balkanin niemimaan maat (Ukraina, Moldova sekä Romania), jotka ovat liian heikkoja liittymään federaatioon, eivät pärjää omillaan ja heidän talous romahtaa totaalisesti, ja tämän seurauksena Venäjä valloittaa maat itselleen. Yhdysvallat ja Euroopan federaatio sotivat toisiaan vastaan raketeilla. Mukana on myös Venäjä, joka koittaa valloittaa maailman.


title: Tom Clancy’s EndWar

text: Kaikista suurimman sodan on arvioitu alkavan vuonna 2020, jolloin Yhdysvallat asentaa avaruuteen Freedom Star -nimisen avaruusaseman, joista voi käsitellä ohjuksia ympäri maapalloa. Avaruusasemalla on myös kolme Yhdysvaltain merijalkaväkikomppaniaa, jotka voivat saapua minne tahansa päin maapalloa jopa kahden tunnin sisällä. Kansainvälinen mielipide sodasta on ehdottomasti negatiivinen.


title: Tom Clancy’s EndWar

text: Sotaan valmistautuminen sijoittuu ennen kolmatta maailmansotaa, ja kertoo, kuinka konfliktit alkoivat.


title: Tom Clancy’s EndWar

text: 23. maaliskuuta 2020 Euroopan federaation lähetystöön, Kroatian seudulle hyökkää tunnistamattomia terroristeja panssarivaunuilla, jotka saapuivat lähellä olleesta rahtilaivasta. Taistelun ollessa käynnissä, Euroopan federaation sotilaat yrittävät päästä selvittämään rahtilaivaan, että mistäpäin terroristit tulevat. Ennen sinne pääsyään laiva kuitenkin räjäytetään. Hyökkäyksen yksityiskohdat haluttiin pitää salassa. 4. huhtikuuta 2020, jolloin viimeinen malli Freedom Starista piti saada avaruuteen, hyökkäsi terroristit samalla tavalla Yhdysvaltoihin. Jälleen rahtilaivasta tuli panssarivaunuja, tällä kertaa enemmän. Terroristien hävittyä kyseinen taistelu, he nimesivät itsensä ”Unohtuneeksi Armeijaksi”. Yhdysvaltalaiset sotilaat olivat Minskissä olevassa ydinlaitoksessa, josta he löysivät Euroopan Federaation puolustusministeri Francois Pulanin terroristien asevaraston luolta. Yhdysvaltain sotilaat lähtivät tuhoamaan Kööpenhaminassa ollutta lähetystöä, mutta tuntematon puhelu Venäjältä kertoi tanskalaisviranomaisille Yhdysvaltalaissotilaiden aikeista, jonka vuoksi heidät saarrettiin lähetystöön. 7. huhtikuuta 2020 yhdysvaltalaissotilaat hyökkäsivät lähetystöön ja pelasti saarretut sotilaat. Yhdysvaltalaiset saivat valloitettua Kööpenhaminan lähetystön, mutta Euroopan federaatio saattoi iskeä takaisin milloin tahansa. Lontoossa pidettävien rauhansopimuksien aikana Venäjä ja Unohtunut Armeija suunnittelevat salaliittoa, joiden avulla he voisivat eliminoida Francois Pulanin johtaman Euroopan federaation, ja pitää Yhdysvallat sekä Euroopan poissa öljykentiltä. Unohtuneen Armeijan sotilaat laittavatkin viruksen liikkeelle Rovaniemen ilmatiloihin, jonka seurauksena lasertykit ampuvat Yhdysvaltain Freedom Starin alas taivaalta. Viimeinen kohtaus alkaa, kun Venäjä sopii Yhdysvaltain kanssa, että he eliminoivat Euroopan, mutta Yhdysvallat päättääkin hyökätä Venäjälle. Kolmas maailmansota on alkanut.


title: Tom Clancy’s EndWar

text: Kolmas maailmansota on avoin lopetuskohtaus tarinalle, jossa pelaaja valitsee yhden kolmesta maasta, ja koettaa valloittaa kaikki kolme pääkaupunkia, tai voittaa 28 taistelua.


title: Tom Clancy’s EndWar

text: Sota on lähes samanlainen kuin siihen valmistautuminenkin, muutamalla uudella asetuksella. Maailmansodan aikana pelaajalla on mahdollisuus valita taistelupaikka. Paikka jonka pelaaja on valinnut, mutta jossa hän ei taistele, on tietokoneen ohjastamaa sotaa. Pelaajalla on myös mahdollisuus päivittää heidän aseita ja ajoneuvoja.


title: Tom Clancy’s EndWar

text: Jokaisen taistelun jälkeen ruutuun tulee taistelun tilastot. Nämä tilastot kertovat edellisen taistelun ylennetyt sotilaat, rahamäärän, komennon laadukkuuden, mitalit, tehtävän keston, sekä kuuluisan sotapäällikön lainauksen.


title: Tom Clancy’s EndWar

text: Kesken sodan säätkin voivat vaihdella, ja sotaa käydään lumisateessa, paahtavassa helteessä, kylmyydessä tai vesisateessa. Myös luonnonmullistukset ovat mukana. Pelissä voi tulla pyörremyrskyjä, jotka tekevät asukkaista kodittomia. Kodittomat asukkaat sekä media voivat protestoida sotaa vastaan. Nämä asiat tulevat ilmi televisiolähetyksistä. Televisiolähetyksissä raportoidaan myös lentokoneen upottamista laivoista.


title: Tom Clancy’s EndWar

text: Sodan päättyessä, tulee video, jossa nousee esiin voittaneen maan/liittouman lippu, ja kenraalin puhuessa maan tulevaisuudesta. Jokaisella maalla on oma versionsa puheesta, ja siitä, miksi sota edes lähti käyntiin.


title: Danko Lazović

text: Danko Lazović (; s. 17. toukokuuta 1983 Kragujevac, Jugoslavia) on serbialainen jalkapalloilija. Hän edustaa tällä hetkellä Venäjän valioliigassa pelaavaa Pietarin Zenitiä ja on pelipaikaltaan hyökkääjä.


title: Danko Lazović

text: Kesällä 2003 ennen siirtymistään Feyenoordiin 7 miljoonan euron siirtokorvauksella, Lazović edusti kolme kautta kotimaansa Partizania, jossa hän pelasi yhteensä 60 ottelua ja teki niissä 20 maalia. Hän ei onnistunut vakiinnuttamaan avauskokoonpanopaikkaansa Feyenoordissa ja näin hänet lainattiin kaudeksi 2005–2006 saksalaiseen Bayer Leverkuseniin.


title: Danko Lazović

text: Lazović ei vakuuttanut myöskään saksalaisseurassa, jossa hän pelasikin vain tammikuuhun asti. Vuoden 2006 talven siirtoikkunan aikana hän palasi kuuden kuukauden kestävällä lainasopimuksella Partizaniin. Hän pelasi kohtuullisen hyvän puolikautisen vanhassa seurassaan tehden viisi maalia. Toukokuun 2006 alussa sarjakauden viimeisen ottelun jälkeen Lazović ja joukkuetoveri Niša Saveljić ottivat tiedotteiden mukaan yhteen, joka jatkui myöhemmin myös harjoittelukeskuksessa järjestetyssä lounastilaisuudessa.


title: Danko Lazović

text: Kesän 2006 jälkeen hän palasi Eredivisieen, tällä kertaa Vitesseen. Joukkue maksoi Lazovićista 1,5 miljoonan euron siirtokorvauksen. Feyenoord suostui myös maksamaan hänen ensimmäisen kauden palkkansa. Monien Feyernoord-kannattajien tyrmistykseksi hän pelasi loistavan kauden Vitessessä ja oli lopulta sarjan kuudenneksi paras maalintekijä 19:llä osumallaan.


title: Danko Lazović

text: Hän herätti kiinnostusta muun muassa PSV Eindhovenissa, jonne hän lopulta siirtyi 6,6 miljoonan euron siirtokorvauksella ja viisivuotisella sopimuksella. Hän sai pelinumerokseen 9, jota oli aikasemmin käyttänyt Patrick Kluivert, joka jätti seuran samana kesänä ja siirtyi Lilleen.


title: Danko Lazović

text: 3. maaliskuuta 2010 Lazović teki sopimuksen Pietarin Zenitin kanssa, joka maksoi hänestä noin 5 miljoonan euron siirtokorvauksen.


title: Danko Lazović

text: Lazović teki ensiesiintymisensä Serbian maajoukkueessa 27. maaliskuuta 2002 ystävyysottelussa Brasiliaa vastaan.


title: Pyhän Luukkaan akatemia

text:
Pyhän Luukkaan akatemia eli Accademia di San Luca perustettiin taiteilijoiden yhdistyksenä Roomassa vuonna 1577 Federico Zuccarin johdolla. Sen tarkoituksena oli nostaa taiteilijoiden, eli taidemaalarien, kuvanveistäjien ja arkkitehtien työ pelkkien käsityöläisten tekemän työn yläpuolelle. Muita perustajia olivat Girolamo Muziano ja Pietro Olivieri. Akatemia sai nimensä Pyhän Luukkaan mukaan. Legendan mukaan Luukas oli maalannut Neitsyt Mariasta muotokuvan, ja hänestä oli siksi tullut maalarikiltojen suojeluspyhimys.
Akatemia toimii yhä nimellä Accademia Nazionale di San Luca. Akatemia sijaitsee nykyisin Palazzo Carpegnassa, Piazza dell’Accademia di San Lucan varrella. Aiemmat 1500-luvulta alkaen käytössä olleet tilat eivät ole säilyneet, mutta akatemian kirkko "Santi Luca e Martina" kylläkin. Arkkitehti Pietro da Cortonan suunnitteleman kirkon julkisivu on Forum Romanumiin päin.
Alusta asti jokaisen akatemian jäsenyyteen hakevan tuli lahjoittaa yksi teos kokoelmiin, joten akatemian taidekokoelma on runsas. Siihen kuuluu maalauksia, veistoksia, noin 500 muotokuvaa ja huomattava piirustuskokoelma.


title: Pyhän Luukkaan akatemia

text: Pyhän Luukkaan akatemian edeltäjä oli "Compagnia di San Luca", maalarien ja miniatyristien kilta. Vuonna 1620 paavi Urbanus VIII antoi sille oikeudet hyväksyä ketkä saattoivat toimia taiteilijoina Roomassa. Akatemian alkuvuosina paavillinen auktoriteetti valvoi tarkoin sen toimintaa. Sen johtajiin oli kuulunut monia tunnettuja 1600-luvun taiteilijoita, kuten Bernini ja Cortona. Tosin osa maineikkaista taiteilijoista ei koskaan joko liittynyt tai tullut hyväksytyksi akatemiaan.


title: Latistaa totuudenetsinnän sanahelinäksi

text: Latistaa totuudenetsinnän sanahelinäksi on Keuhkojen EP, jonka julkaisi Bad Vugum vuonna 1993 tunnuksella Bad-36. "Latistaa totuudenetsinnän sanahelinäksi" on Keuhkojen neljäs EP. Sen liitteenä on kappaleiden sanoitukset ja keikkakuvia sisältävä moniste. Monisteen kuvat on ottanut Bowie. EP:n sisältämät kappaleet julkaistiin uudelleen vuonna 1996 "Mitä otat mukaan muistoksi sivistyksestä" albumin lopussa "Lihaa y-akselilla olen oikeassa" -EP:n kappaleiden kera.


title: Latistaa totuudenetsinnän sanahelinäksi

text: "Moshablen" arvostelun mukaan EP kuulostaa "mielisairaiden turkkilaisten esittämältä no wave teknokabareelta".


title: Latistaa totuudenetsinnän sanahelinäksi

text: Albumin kaikki kappaleet on säveltänyt ja sanoittanut Kake Puhuu.


title: Laokoon-ryhmä

text: Laokoon-ryhmä eli Laokoon ja hänen poikansa on roomalainen monumentaaliveistos ensimmäiseltä vuosisadalta jaa. Pliniuksen mukaan veistoksen ovat tehneet ródoslaiset kuvanveistäjät Hagesandros, Athenodoros ja Polydoros. Veistos kuvaa, kuinka merikäärmeet kuristavat hengiltä troijalaisen papin Laokoonin ja hänen poikansa. Vuonna 1506 löytynyt veistos on erittäin tunnettu. Siitä on tehty runsaasti reproduktiokaiverruksia ja se on ollut lukemattomien maalausten aiheena. Se on innoittanut myös teoreetikkoja.


title: Laokoon-ryhmä

text: Tapahtuma kuvataan Vergiliuksen runoelmassa "Aeneis". Vergiliuksen mukaan Laokoon varoitti päästämästä kreikkalaisten puuhevosta kaupungin muurien sisälle. Kun Laokoon oli uhraamassa härkää Poseidonille, merestä nousi kaksi käärmettä. Ne kiertyivät kuolettavasti Laokoonin ja hänen poikiensa ympärille.


title: Laokoon-ryhmä

text:
Laokoonilla oli erityistä merkitystä roomalaisille, jotka katsoivat polveutuvansa troijalaisista. Veistoksen hahmot symboloivat inhimillistä urheutta, joka taisteli pahansuopia yliluonnollisia voimia vastaan.
Useimmat Rooman keisariajan marmoriveistoksista olivat kopioita kreikkalaisista veistoksista, eikä useinkaan ole mahdollista tietää, kuinka uskollisia kopioita ne ovat. Kuitenkin monet tuon ajan marmoriveistokset enemmänkin jäljittelivät varhaisempia tyylejä kuin kopioivat. Myös Laokoon-ryhmä lienee enemmänkin jäljittelyä, samoin kuin Belvederen Apollo.


title: Laokoon-ryhmä

text: Laokoon-ryhmän innoitus on peräisin hellenistisestä taiteesta. Sen tyyli on riippuvainen Pergamonin Zeuksen alttarin reliefifriisistä. Siinä on samankaltaisia lihaksikkaita, ponnistelevia ihmishahmoja ja vääristyneitä ilmeitä. Laokoon-ryhmää pidettiinkin pitkään jonkin Zeuksen reliefin aikaisen kadonneen veistoksen kopiona. Sperlongasta Rooman läheltä on kuitenkin löydetty samansuuntaisia ja samojen veistäjien signeeraamia veistosryhmiä. Veistokset oli tehty keisari Tiberiuksen pitosalina käyttämää luolaa varten.


title: Laokoon-ryhmä

text: Veistoksen toteutus on hellenistisiä veistoksia mahtipontisempaa ja sensaatiota tavoittelevampaa, ja sen henki on kaukana "Aeneiksen" arvokkuudesta ja hillitystä vakavuudesta.


title: Mäkihypyn maailmancup 2010–2011

text: Mäkihypyn maailmancup 2010–2011 alkoi Kuusamosta Suomessa 27. marraskuuta 2010. Kauden aikana hypättiin 26 henkilökohtaista osakilpailua, joista kaksi siirrettiin, sekä viisi joukkuekilpailua. Viimeinen osakilpailu hypättiin Planicassa Sloveniassa 20. maaliskuuta 2011. Itävallan Thomas Morgenstern varmisti kokonaiskilpailun voiton kauden neljänneksi viimeisessä kilpailussa Vikersundissa.


title: Mäkihypyn maailmancup 2010–2011

text: Edellisistä vuosista poiketen kaudella 2010–2011 ei järjestetty Nordic Tournamentia.


title: Helsingin kaupungin sairaanhoitajakoulu

text: Helsingin kaupungin sairaanhoitajakoulu aloitti toimintansa Marian sairaalassa. Marian sairaalan ylihoitaja Sonja Koreneff oli yksi aloitteentekijä koulun aikaansaamiseksi. Sairaanhoitajakoulutus alkoi 1. syyskuuta 1909. Aloittamassa oli kuusi sairaanhoitajataroppilasta, joille sairaala tarjosi asunnon. Kaupunki maksoi sairaalalle lisäksi jokaisesta opiskelijasta 100 markkaa opiskelijaksi kirjautumisen yhteydessä. Tällä rahamäärällä pystyttiin palkkaamaan heti pätevät opettajat.


title: Helsingin kaupungin sairaanhoitajakoulu

text: Koulutus oli kaksivuotinen. Ensimmäisenä vuonna opintoihin kuului anatomia, fysiologia ja terveydenhoito-oppi. Ensimmäisinä opettajina toimivat sairaalan lääkäri Herman von Willebrandt ja rouva Olga Löckström (aihealueena teoreettinen sairaanhoito). Käytännön harjoitteluita johti sairaalan ylihoitaja Sonja Koreneff. Toiseen opiskeluvuoteen kuului käytännön harjoittelu sisätautien ja kirurgisella osastoilla, puoli vuotta kummallakin. Harjoittelun ajan oppilas toimi apuhoitajana ja sai palkkaa ensimmäiseltä puolelta vuodelta 25 markkaa ja seuraavalta 45 markkaa kuukaudessa. Vastavalmistuneen sairaanhoitajan piti toimia vielä vähintään vuoden sairaalan työntekijänä.


title: Helsingin kaupungin sairaanhoitajakoulu

text: Vuonna 1912 sairaanhoitajakoulutus muutettiin kolmevuotiseksi, mikä vastasi valtion sairaanhoitajakoulun "kirurgian kurssien" opintojen pituutta. Koulutuksen alussa toteutettiin tällöin kolmen kuukauden valmistavaa kurssia, minkä tutkintosuorituksen jälkeen osallistujat muuttivat asumaan sairaalaan "nuorempina oppilaina". Toisen opiskeluvuoden jälkeen tuli nimike "vanhempi oppilas" ja kolmantena vuonna nimike "apuhoitaja", jolloin kuukausipalkka oli 45 markkaa. Vuonna 1916 "Marian kurssin" oppilaiden lukumäärä nostettiin 12:een. Koulutuksen opetuskielenä oli ensin ruotsi. Ensimmäinen suomenkielinen koulutus alkoi vuonna 1925, jolloin ruotsinkielellä järjestettyä koulutusta toteutettiin joka kolmas vuosi. Vuonna 1964 koulutus muuttui kokonaan suomenkieliseksi.


title: Helsingin kaupungin sairaanhoitajakoulu

text: Helsingin kaupungin sairaanhoitajakoulu oli Suomen ainoa kunnallinen sairaanhoitajakoulu. Helsingin kaupungin alkuperäinen tavoite oli kouluttaa sairaanhoitajia Marian sairaalaa varten. Tässä sairaalakoulussa sairaalan johtokunta toimi myös koulun johtokuntana ja ylihoitaja oli koulun johtajatar. Koulu toimi tällä periaatteella 16 vuotta Marian sairaalassa. Vuonna 1925 koulun nimeksi tuli Helsingin kaupungin sairaanhoitajatarkoulu, ja tällöin koulu sai oman johtokunnan ja oman johtosäännön. Kaikki sairaanhoitajakoulut määrättiin lailla vuonna 1929 valtion ylläpitämiksi laitoksiksi. Poikkeus tuohon lakiin annettiin kuitenkin Helsingin kaupungin sairaanhoitajatarkoululle, joka sai pitää oman itsenäisyytensä kunnallisena kouluna. Tämä vahvisti koulun itsenäisyyttä entisestään, ja vuonna 1936 koulusta tuli hallinnollisesti sairaalasta riippumaton, itsenäinen oppilaitos.


title: Helsingin kaupungin sairaanhoitajakoulu

text: Helsingin kaupungin terveydenhuolto-oppilaitos yhdistettiin kymmenen muun oppilaitoksen kanssa vuonna 1999, ja jolloin kaikken laitosten yhteiseksi nimeksi tuli Helsingin ammattikorkeakoulu Stadia. Vuonna 2008 nimi muutettiin Metropolia-ammattikorkeakouluksi.


title: Gojko Kačar

text: Gojko Kačar (; s. 26. tammikuuta 1987 Novi Sad, Jugoslavia) on serbialainen jalkapalloilija. Hän edustaa Saksan Bundesliigassa pelaavaa Hamburgia ja on pelipaikaltaan keskikenttäpelaaja.


title: Gojko Kačar

text: Gojko on syntyisin kuuluisasta nyrkkeily perheestä. Hänen enonsa Slobodan Kačar voitti olympiakultaa vuoden 1980 kesäolympialaisissa Moskovassa, kun neljä vuotta aikasemmista kesäolympialaisista Tadija Kačar oli voittanut olympiahopeaa. Gojko itse jatkoi olympiaperinnettä, kun hän oli Serbian maajoukkueen mukana vuoden 2008 kesäolympialaisissa.


title: Gojko Kačar

text: Kačar pelasi Vojvodinan nuorisojoukkueissa, ennen kuin hän nousi edustusjoukkueeseen vuonna 2003. Tammikuussa 2008 hän siirtyi saksalaisseura Hertha Berliniin 3 miljoonan euron siirtokorvauksella. Hänestä tuli silloin Vojvodinan historian kallein pelaaja.


title: Gojko Kačar

text: 7. syyskuuta 2008 hän teki viisi maalia Serbian ja Unkarin välisessä alle 21-vuotiaiden vuoden 2009 EM-kilpailujen karsintaottelussa. Itse turnauksessa hän teki Serbian ainoan maalin kolmen ottelun aikana.


title: Finnhits 2

text: Finnhits 2 on vuonna 1975 julkaistu Finnhits-kokoelmalevysarjan toinen albumi. Levy koostuu vuosina 1972–75 julkaistuista suomalaisista iskelmistä. Albumi oli suuri menestys ja se nousi listaykköseksi "Finnhits 1:n" tapaan. Se on samalla menestyinen Finnhits-julkaisu ja kaikkien aikojen 13. myydyin suomalainen albumi (150 856 myytyä kappaletta, tilanne 2010).


title: Finnhits 2

text:
A-puoli
B-puoli


title: CICA

text: CICA () on turvallisuuspainotteinen Aasian valtioiden välinen keskustelufoorumi. Järjestön puheenjohtajuus vaihtuu neljän vuoden välein, ja myös huippukokoukset pidetään joka neljäs vuosi. CICA:n sihteeristö toimii Almatyssä, Kazakstanissa, ja sitä johtaa vuorossa olevan puheenjohtajamaan nimittämä pääsihteeri ().


title: CICA

text: Aloitteen järjestön perustamiseksi teki 1992 Kazakstanin presidentti Nursultan Nazarbajev. Perustamisasiakirjat allekirjoitettiin 1999 ja 2002. Jotta valtio hyväksytään CICA:han, ainakin osan sen alueesta pitää kuulua Aasiaan. Vuonna 2010 uudeksi pääsihteeriksi valittiin Turkin Çınar Aldemır. Hänen edeltäjänsä toimessa 2002–2010 oli kazakstanilainen Dulat Bakishev.


title: CICA

text: Afganistan, Arabiemiraatit, Azerbaidžan, Egypti, Etelä-Korea, Intia, Irak, Iran, Israel, Jordania, Kazakstan, Kiina, Kirgistan, Mongolia, Pakistan, Palestiinalaishallinto, Tadžikistan, Thaimaa, Turkki, Uzbekistan, Vietnam ja Venäjä.


title: CICA

text: YK, ETYJ, Arabiliitto; Bangladesh, Indonesia, Japani, Malesia, Qatar, Ukraina ja Yhdysvallat.


title: Abderraouf Ben Aziza

text: Abderraouf "Raouf" Ben Aziza (, s. 23. syyskuuta 1953) on tunisialainen entinen jalkapalloilija, pelipaikaltaan hyökkääjä. Hän voitti urallaan kahdesti Tunisian pääsarjan maalikuninkuuden vuosina 1976 ja 1978.


title: Abderraouf Ben Aziza

text: Ben Aziza pelasi Tunisian jalkapallomaajoukkueessa muun muassa vuoden 1978 Afrikan kisoissa ja 1978 MM-kisoissa.


title: Chris Anker Sørensen

text: Chris Anker Sørensen (s. 5. syyskuuta 1984 Hammel, Tanska) on tanskalainen maantiepyöräilijä. Hän edusti vuonna 2007 alkaneen ammattilaisuransa alusta aina vuoteen 2015 tanskalais-venäläistä tallia, joka tunnettiin tuona aikana nimillä CSC, Saxo Bank ja Team Tinkoff-Saxo. Kaudella 2016 hän kilpaili ranskalaisessa Fortuneo-Vital Concept -joukkueessa ja 2017 tanskalaisessa Riwal Platform Cycling Teamissa. Hän asuu nykyisin Luxemburgissa ja alkoi kilpailla maan lisenssillä 2010.


title: Chris Anker Sørensen

text: Sørensen voitti Italian ympäriajossa 2010 Terminilloon päättyneen vuorietapin puolen minuutin erolla Simone Stortoniin.


title: Chris Anker Sørensen

text: Lähteet: Cycling Archives, Pro Cycling Stats


title: Moskenesøya

text: Moskenesøya on Lofoottien saariryhmään kuuluva saari ja se sijaitsee Nordlandin läänissä, Pohjois-Norjassa. Saarelta on yhteys Flakstadøya-saarelle Kåkernin sillan kautta. Koillinen osa saaresta kuuluu Flakstadin kuntaan, loput Moskenesin kuntaan.


title: Michael Grätzel

text: Michael Grätzel (s. 11. toukokuuta 1944 Saksa) on sveitsiläinen kemiantekniikan professori, joka työskentelee Lausannessa École Polytechnique Fédérale de Lausannessa (EPFL). Hän syntyi Saksassa, mutta hänellä on Sveitsin kansalaisuus. Grätzel on kehittänyt kasvien fotosynteesiä jäljittelevän aurinkokennon, joiden odotetaan korvaavan kalliit piikennot. Kennojen tuotanto alkoi 2009. Grätzel sai vuoden 2010 Millennium-teknologiapalkinnon.


title: Richard Friend

text: Richard Friend (s. 1953 Englanti) on brittiläinen professori, joka työskentelee Britanniassa Cambridgen yliopistossa. Hän on kehittänyt muovielektroniikkaa, ja OLED:it julkistettiin Naturessa 1999. Ensimmäinen OLED-värinäyttö valmistettiin 2000. Niistä voi valmistaa halpoja taipuisia näyttöjä, valaisevia tapetteja ja aurinkopaneeleja. Friend oli ehdokkaana vuoden 2010 Millennium-teknologiapalkinnon saajaksi.


title: Gazan saarto

text: Gazan saarto on Israelin ja Egyptin kesäkuussa 2007 aloittama saarto, jossa Israel ja Egypti rajoittavat Gazan kaistaan vietävien hyödykkeiden määrää ja laatua. Gazaan ei saa viedä muun muassa aseita, rakennustarvikkeita ja joitain ruoka-aineita. Saarto on voimassa maalla, merellä ja ilmassa. Israel julisti Gazan saartoon, kun palestiinalaispuolue Hamas voitti parlamenttivaalit ja nousi valtaan Gazassa. Egypti osallistuu saartoon, koska sen nykyinen hallinto vastustaa Hamasin politiikkaa. Israel yrittää saarrollaan puolestaan kukistaa Hamasin, jonka Yhdysvallat, Euroopan unioni ja Israel luokittelevat terroristijärjestöksi.


title: Gazan saarto

text: Saarto on johtanut Gazan talouden luhistumiseen. Muun muassa Yhdistyneiden kansakuntien ihmisoikeuskomissaarin ja usean ihmisoikeusjärjestön mukaan saarto on epäinhimillinen, kansainvälisen oikeuden vastainen ja siten laiton, koska se rankaisee siviilejä kollektiivisesti ja aiheuttaa Gazaan humanitäärisen katastrofin. Saartoa arvostellaan lisäksi laajalti esimerkiksi länsimaissa. Suurvalloista vain Israelin läheinen liittolainen Yhdysvallat tukee sitä. Kesäkuun puolivälissä 2010 Israel ilmoitti lieventävänsä Gazan saartoa, mutta aikovansa edelleen estää aseiden viennin Gazaan.


title: Gazan saarto

text: Hamasin saavuttama voitto palestiinalaishallinnon vuoden 2006 parlamenttivaaleissa aiheutti ensin länsimaissa suurta paheksuntaa ja johti lopulta parlamenttivaaleissa toiseksi tulleen Fatahin ja Hamasin sotilaallisten siipien välisiin taisteluihin. Järjestöt ajautuivat lähes sisällissodan partaalle, mutta taistelujen päätyttyä järjestöt suostuteltiin lännen avulla muodostamaan yhteishallitus vuoden 2007 alkupuolella. Myöhemmin kesällä 2007 Hamas valtasi kuitenkin Gazan hallinnan itselleen ja palestiinalaishallinnon presidentti Mahmud Abbas erotti hallituksen. Näin Länsiranta jäi Fatahin haltuun ja Gaza Hamasin haltuun. Tämän jälkeen Israel vastasi Hamasin valtaannousuun Gazassa asettamalla Gazan saartoon, koska Israel piti Hamasia Gazasta Israeliin vuosikausia ammuttujen Kassam-rakettien ampujana ja rakettihyökkäysten rahoittajana. Saarrolla Israel halusi estää uudet rakettihyökkäykset ja Hamasin materiaalisen sekä taloudellisen avustamisen.


title: Gazan saarto

text: Saarrolla Israel ja Egypti pyrkivät estämään pääsääntöisesti kaikenlaisen avun, ennen kaikkea aseviennin ja taloudellisen avun Hamasille ja muille aseellisille palestiinalaisjärjestöille. Terroristien lisäksi saarto vaikuttaa myös siviileihin, sillä saarto estää myös muun muassa kaasun, rakennustarvikkeiden ja polttoaineen viennin alueelle. Veden puhdistukseen tarvittavien kemikaalien ehtyessä eräin paikoin alueella saatiin vain kahdeksan tunnin ajan vettä viikossa, ja alueen viemärien jätevedet lasketaan puhdistamattomina Välimereen. Israelin ja Egyptin ylläpitämän Gazan saarron läpi lasketaan vain tiettyjä tuotteita, eikä listaa siitä mikä on sallittua tai kiellettyä ole ikinä julkisesti esitetty. Israelin viranomaisten tiedetään pitävän kirjaa ja arviota Gazan asukkaiden päivittäisestä kaloritarpeesta iän ja sukupuolen mukaan.